BIRODI: Mediji u Srbiji sredstvo javne propagande | Autonomija\nBIRODI: Mediji u Srbiji sredstvo javne propagande\nViše od polovine građana smatra da im mediji ne pomažu u donošenju ocene rada Vlade Srbije\nViše od polovine građana Srbije smatra da mediji nisu sredstvo pomoću koga mogu da ocene rad Vlade, dok 43 odsto misli da niko od političara ne poštuje načelo integriteta, rečeno je danas na predstavljanju monitoringa o političkoj komunikaciji u medijima.\n„Više od polovine građana (52 odsto) smatra da im mediji ne pomažu u donošenju ocene rada Vlade Srbije, dok polovina ne vidi medije kao sredstvo pomoću koga može da predvidi buduća dešavanja“, kazao je predstavnik Biroa za društvena istraživanja (BIRODI) Zoran Gavrilović u Beogradu.\nOn je istakao da svaki četvrti građanin misli da može da se informiše o ostvarivanju prava putem medija i ocenio da mediji u Srbiji postaju sredstvo javne propagande i bilteni „gde oni koji imaju moć vrše raspodelu kapitala“.\n„Oko 43 odsto osoba misli da niko od političara ne poštuje načelo integriteta, a 41 odsto smatra da to načelo poštuje premijer Aleksandar Vučić“, dodao je Gavrilović predstavljajući rezultate telefonske ankete sprovedene od decembra 2014. do februara 2015. godine.\nSociolog i profesor Filozofskog fakulteta Univerziteta u Beogradu Jovo Bakić kazao je da je paradoks što su privatni mediji pod većom kontrolom od javnih.\n„Aleksandar Vučić uspeo je da svojim političkim protivnicima onemogući da dođu do sredstava masovnog informisanja, čime će za godinu dana napraviti ozbiljnu štetu, što mu ja od sveg srca želim“, kazao je Bakić.\nPrema njegovim rečima, u Srbiji je situacija u medijima katastrofalna, a oblikovan je i sistem političkog kapitalizma gde je uspešan privrednik onaj ko ima veze sa političarima.\n„Onda ti ljudi zahvaljujući vezama osnivaju listove, stranci kupuju medije, a vodeći političari zahvaljujući bliskom odnosu sa oglašivačima mogu da zabrane da se neko oglašava u medijima“, naveo je on.\nNovinarka Tamara Skroza ocenila je da se u Srbiji u protekla tri meseca dogodilo nekoliko „ozbiljnih medijskih incidenata koji bi se na ozbiljnijem mestu vrlo analizirali“.\n„Mediji se previše bave sami sobom. Sve teme koje su bitne, počnu ili se završe raspravom o medijima“, kazala je ona.\nKako je istakla, novinari se pozivaju na događaje na kojima nemaju pravo da postavljaju pitanja.\n„Premijer je izjavio da su novinari pozvani da prisustvuju sednici Vlade, a ne učestvuju u njenom radu. Nisu novinari ti koji treba da učestvuju u radu, nisu za to izabrani, ali zašto se uopšte pozivaju na sednice, ako nemaju pravo da pitaju?“, rekla je Skroza.\nTo je prvi monitoring o stanju političke komunikacije u medijima Fondacije Konrad Adenauer i Biroa za društvena istraživanja u 2015. godini, a u telefonskoj anketi učestvovalo je 1.300 ispitanika.


28-11-2019 17:01 Selebriti\nKrcata velika dvorana Centra "Sava" bila je tesna za mnogobrojne ljubitelje pesme Ane Bekute koja se sjajno raspoložena pojavila na bini i za početak zapevala omiljenu pesmu njenog emotivnog partnera Milutina Mrkonjića "Treba vremena".\nFolk diva je pre nego što je izašla na binu pojavila se pred okupljenim novinarima u neobičnom, neočekivanom izdanju.\nPreko očiju je imala zanimljiv aksesoar koji je iznenadio sve prisutne, kako je objasnila umetnička kreacija koja je naišla na odobravanje i kod njenog Mrke koji je više bio uzbuđen zbog koncerta nego ona.\nBili su tu i Dejan Matić, Snežana Đurišić s dečkom ginekologom Vanjom Miloševićem, kao i mnogi drugi… a posebno iznenađenje bio je dolazak kantautora Vlada Georgieva sa izabranicom Milicom Samardžijom.\nOn je na Aninom koncertu otpevao dve pesme: ” Mi nismo mi” i ” Jedina” a pevačica ga je najavila na poseban način. Otkrila je da se njen prvi sastanak i poljubac sa Mrkom dogodio uprvo na njegovom koncertu 14. februara pre sedam godina.\nDrugi koncert Ane Bekute zakazan je 29. decembar, a pevačica je presrećna što će se dva puta družiti sa beogradskom publikom, a verujemo da će biti rasprodat kao i prvi.\nPročitajte OVDE sve o najvrelijoj srpskoj fitnes instruktorki, pogledajte vrele fotke.


Fabrika akumulatora Sombor zvanično ima novog vlasnika - Bizlife.rs\nFabrika akumulatora Sombor zvanično ima novog vlasnika\n09:43 Sombor, 20/12/2017\nŠvajcarska kompanija “Batagon internacional AG” i zvanično je postala vlasnik Fabrike akumulatora Sombor (FAS), i to po ceni od 7,35 miliona evra. Radnici mogu da računaju samo na deo zaostalih primanja, a koliko će im biti isplaćeno, biće poznato tek na proleće kada se saberu troškovi stečaja, pišu Večernje novosti.\nOdbor poverilaca FAS-a je početkom decembra prihvatio ponudu švajcarskog preduzeća i odobrio stečajnom upravniku Predragu Ljuboviću da postupak prodaje somborskog FAS-a privede kraju. Ljubović veruje da će novi vlasnik ispoštovati sve stavke iz ugovora i nada se da će proizvodnja brzo biti obnovljena. Prema rečima stečajnog upravnika FAS, “Batagon” ima rok od 15 dana od potpisivanja ugovora da uplati sedam i po miliona evra.\nNa početku prodaje procenjena vrednost nekadašnjeg somborskog giganta bila je 24,57 miliona evra. Novac na ime neisplaćenih zarada čeka više od 800 bivših radnika fabrike, a njihova potraživanja, kako se procenjuje, iznose oko 400 miliona dinara. Stečaj u Fabrici akumulatora otvoren je pre više od dve i po godine, kada su počeli problemi u Koncernu “Farmakom MB”, čiji je deo bila i somborska fabrika.\nfabrika akumulatora sombor Batagon internacional AG


Brnabić uputila pismo Rami, on njoj odgovorio na najogavniji mogući način! - alo.rs\nAUTOR: Alo.rs/Tanjug DATUM I VREME: 21.12.2018. 10:45\nKUDA ĆE MINISTRI ZA DOČEK NOVE GODINE Neko u pidžami i kod kuće, a tek da vidite gde će biti Ivica Dačić!\nZA NEVERICU Legija bi uništio ovu fotografiju da može! Za ovo niste znali\nPolicija upada u kuće, specijalne jedinice krenule u akciju!\nU proces se direktno uključuju njihovi saveznici, sprema se VELIKO ZLO!\nZemlje koje podržavaju Kosovo kao da nisu videle izveštaje bezbednosnih agencija o broj radikalnih islamista na KIM koji su neposerdno povezani sa terorizmom.\n21/12/2018 - 12:53\nNjihova stabilnost ugrozava ceo region, I ogleda se u uvodjenju taksi.


Provera govora političara uživo: Činjenice iznad svega!\nDenis Kolundžija | 27. dec 2018.\nTelevizije u SAD počele su da, još dok traje konferencija za novinare, proveravaju istinitost onoga o čemu političari govore. Razvija se i aplikacija koja proverava govor uživo. Pitanje je vremena kada će takva tehnologija stići kod nas, ali je još veće pitanje da li će nacionalne televizije smeti da taj alat primenjuju\nProvera činjenica uživo na CNN (Foto: CNN snimak ekrana)\nU toku je pres konferencija Sare Senders u Beloj kući koju prenosi, uz ostale, i CNN. Kad portparolka Bele kuće počinje da odgovara na pitanja o netom objavljenom obimnom izveštaju o pogubnom uticaju klimatskih promena na američku ekonomiju, javno zdravlje i životnu sredinu, CNN reaguje i deli ekran: u jednoj polovini nastavljen je prenos, tokom kojeg portparolka ističe da taj izveštaj nije zasnovan na činjenicama, dok su u drugoj nižu činjenice o samom izveštaju. Iznad njih natpis: Činjenice ispred svega (Facts First).\nMinimiziranje upozorenja iz tog izveštaja bilo je u potpunosti u skladu s onim što je njen šef, predsednik SAD Donald Tramp, dan ranije rekao novinarima: da ne veruje u ono što su o posledicama klimatskih promena napisali naučnici.\nUzgred, izveštaj je sačinilo 300 naučnika iz 13 federalnih agencija, kojima šefuje – predsednik SAD. Upravo je taj podatak CNN izbacio na ekran, kao i onaj da koautori izveštaja nisu bili plaćeni za taj posao (kao odgovor na teorije o tome šta, zapravo, motiviše naučnike da stalno upozoravaju na klimatske promene).\nKao treću činjenicu, CNN je podsetio da je nacrt izveštaja bio na javnoj raspravi pre objavljivanja.\nProvera činjenica u eri laži\nSve se ovo odigravalo krajem novembra 2018. godine i pokazuje da i dalje ne prestaje potreba medija za pronalaženjem efektni(ji)h načina da publici skrenu pažnju na negiranje istine koje permanentno praktikuje vlast.\nUostalom, u eri Donalda Trampa, najviše upravo njemu zahvaljujući, provera činjenica (factchecking) doživela je istinski bum, postavši imperativna svakodnevna obaveza svakog kredibilnog medija, bez obzira na to da li se radi o proveri izjave samog predsednika ili nekog iz njegove administracije.\nU pronalaženju efektnijih modela prednjačile su ipak televizije, delom iz osećaja krivice što su, omađijane skokom svojih rejtinga, Trampu podarile onoliko besplatnih sati programa prenoseći njegove spektakularne predizborne skupove.\nSamim tim, i njegove izjave od kojih je dosta njih naknadno verifikovano kao laž, obmana ili, u najboljem slučaju, poigravanje s činjenicama.\nU maniji praćenja svakog Trampovog koraka i poteza, pretvaranjem gotovo svake njegove izjave u „breaking news“ koji bio izbijao „u donjoj trećini ekrana“ (iliti, u kajronu), televizije su u ogromnoj meri doprinosile širenju neproverenih i netačnih informacija, te bujanju fejk njuz kulture.\nPrvi otklon od očito neistinitih izjava koje su redovno prenosili, CNN pravi sredinom 2016. godine, dakle u jeku predizborne kampanje, kada u iste te kajrone počinje da umeće… pa, recimo, verifikaciju iskaza. Prenoseći Trampovu izjavu o tome kako nikad nije rekao da Japan treba da poseduje nuklearno oružje, CNN je u zagradi naglasio kako je Tramp zapravo upravo to rekao u prošlosti.\nMSNBC je preuzeo taj model, pa je Trampa u kajronima ispravljao kada bi on izjavio da bi nekadašnji predsednik SAD Endru Džekson sigurno sprečio Građanski rat u SAD da je poživeo duže (naglašeno je da je Džekson bio robovlasnik), ili da je Obamaker u proteklih 17 godina napravio veliku štetu (zakon je, inače, donet 2010).\nObraćanje uživo najveći izazov za fektčekere\nCNN uživo hvata Trampa u laži (foto: CNN snimak ekrana)\nIpak, i dalje su za sve fektčekere na ovom svetu kao najveći izazovi ostali živi prenosi konferencija za novinare, obraćanja javnosti ili govori političara. Fektčeking organizacije, među njima i naš Istinomer, odvažili su se, za početak, da verifikaciju izjava na takvim događajima prenose u realnom vremenu na Tviteru. Međutim, uz komentare sveznajućih analitičara, tvitova o mačkama i hrani, poslovičnom trolovanju i ostalom uobičajenom za ekosistem ove društvene mreže, napori fektčekera najčešće nisu dobijali zasluženu pažnju.\nNa tom polju najveći proboj napravili su stručnjaci Duke’s Reporters Laba razvivši mobilnu aplikaciju FactStream, koja je testirana tokom ovogodišnjeg Trampovog obraćanja Kongresu o stanju nacije.\nTokom tog govora uz pomoć fektčekera iz Vašington posta, PolitiFacta i Factcheck.org objavljene su 32 provere Trampovih iskaza – većina ih je bila ili delimično ili u potpunosti netačna – a aplikaciju je za to vreme otvorilo više od 3.000 ljudi.\nOva aplikacija je korak ka fektčekerskom svetom gralu, ushićeno su neki prokomentarisali.\nTakve aplikacije zasad nema u Srbiji, ali taman posla da nam ona nije potrebna, smatra Ivana Jeremić, novinarka i dugogodišnja fektčekerka.\n„Kod nas se dnevno izgovori niz neistina, što na konferencijama za medije, u intervjuima, u parlamentu, i nekad je teško sve to ispratiti. Često ispravni podaci dođu od korisnika društvenih mreža pre nego što fektčeking centri i stignu da ih obrade“, navodi Ivana Jeremić u izjavi za Cenzolovku.\nZa proveru činjenica u realnom vremenu, naglašava, neophodno je uložiti novac u platformu koja će na osnovu ključnih reči pomagati fektčekerima, „ali redakcije koje budu spremne da ulože u to, imaće višestruku korist“.\n„Zamislite da je moguće da u toku govora naših političara imate mogućnost da vidite koliko je tačno ono što izgovaraju i da ih sa tim novinari suoče na licu mesta“, kaže sagovornica Cenzolovke, podsećajući na to da su u poslednjih godinu dana u Srbiji pokrenuta dva nova portala – Raskrikavanje i Fake News Tragač – koja se bave proverom činjenica, a čije su analize, dodaje, bile veoma čitane, „ponekad i na nivou istraživačkih otkrića“.\n„Potreba za proverom činjenica u realnom vremenu i te kako postoji u eri u kojoj se dezinformacije šire ‘brzinom svetlosti’, a često budu i čitanije od proverenih. S obzirom na količinu sadržaja koji svi dobijamo, jako je teško naći način da kao čitaoci sve to proverimo iz više izvora i zato se oslanjamo na kredibilne medije i od njih očekujemo da ove stvari provere što pre. Naročito ako vam vest traje dan ili dva, a onda je zameni neki novi, veći skandal, potrebno je imati reakciju fektčekera što pre“, ističe Ivana Jeremić.\n„Novinar ne prosleđuje, već proverava informaciju“\nAplikacija Fact Stream CNN Donald Tramp Lažne vesti Provera podataka\n← Koje je dokaze novinar iz Vrčina ranije davao policiji i šta je s njima?\nProtest na aerodromu zbog zabrane držanja NIN-a, Vremena i Nedeljnika na policama →


Raste vrednost akcija britanskih kompanija, čekaju se izveštaji o poslovanju tokom marta - Biznis.rs\nEvropski berzanski indeksi blizu rekordnih nivoa\nRaste vrednost akcija britanskih kompanija, čekaju se izveštaji o poslovanju tokom marta\n7.4.2021 11:55 Autor: Marko Miladinović 0\nCene akcija na evropskim berzama kreću se blizu rekordnih vrednosti, u iščekivanju najnovijih izveštaja o aktivnosti uslužnog sektora u zoni evra. U isto vreme,...\nCene akcija na evropskim berzama kreću se blizu rekordnih vrednosti, u iščekivanju najnovijih izveštaja o aktivnosti uslužnog sektora u zoni evra. U isto vreme, optimizam zbog ubrzanja procesa vakcinacije i nešto slabija funta pomogli su akcijama britanskih kompanija da ostvare bolje rezultate od konkurenata, prenosi agencija Reuters.\nPanevropski indeks STOXX600 u utorak je zaključen na najvišem nivou od 435,26 poena, dok su se nemački indeks DAX i francuski CAC40 zadržali na nepromenjenom nivou.\nIndeks Londonske berze FTSE100, u kojem dominiraju izvozne kompanije, ojačao je za 0,3 procenta jer je slabija funta uticala na povećanje iznosa zarada ostvarenih u dolarima, dok se indeks preduzeća sa srednjom kapitalizacijom popeo na rekordan nivo nakon što je Ujedinjeno Kraljevstvo započelo vakcinaciju Moderninom vakcinom.\nNedavni debitant na Londonskoj berzi Deliveroo Holdings zabeležio je rast cene akcija od 2,5 procenata, u svom prvom trgovačkom danu bez ograničenja, što znači da sada u njihovom trgovanju mogu da učestvuju i mali kupci.\nAkcije ove kompanije su, inače, izgubile 28 odsto vrednosti od prošle nedelje kada je ona imala IPO s početnom cenom od 390 penija (GBX) po akciji. Aktuelna cena akcije Deliveroo iznosi 286,4 penija, što je nešto manje od četiri američka dolara.\nAKCIJE CENA EVROZONA INDEKS KOMPANIJE NOVAC RAST VELIKA BRITANIJA\nRASTE VREDNOST AKCIJA TEHNOLOŠKIH KOMPANIJA Amazon i Facebook oborili…


Predsjednica Republike Srpske Željka Cvijanović, povodom Spasovdana – krsne slave grada Banjaluka, uputila je čestitku gradonačelniku Igoru Radojičiću i svim građanima Banjaluke. “Povodom krsne slave grada Banjaluka – Spasovdana, Vama i svim građanima...\nProtokol predsjednice Republike Srpske za petak, 22.05.2020. godine\nPredsjednica Republike Srpske Željka Cvijanović održaće danas, 22.05.2020. godine u 11.00 časova, radni sastanak sa predstavnicima turističkih organizacija i hotelijera iz Republike Srpske. Nakon sastanka, koji će biti održan u Palati Republike, predviđene su izjave...


Lukšić: Korupcijom u KAP-u da se bavi pravosuđe\nCrnogoski premijer Igor Lukšić saopštio je u utorak da vlada smatra da treba da "uradi sve što može" kako bi sačuvala proizvodnju i radna mesta u Kombinatu aluminijuma Podgorica (KAP), a da "eventualnom korupcijom i isisavanjem profita" treba da se bavi pravosuđe.\n"Vlada se bavi KAP-om zbog 1.200 zaposlenih, a ne zbog Olega Deripaske", kazao je Lukšić novinarima na pitanje o opasnosti aktiviranja državnih garancija fabrici kojom je do skora gazdovala privatna kompanija ruskog milijardera.\nCrnogorski premijer je ponovio da vlada smatra da treba da "uradi sve što može" kako bi se sačuvali proizvodnja i radna mesta, a da eventualnim nezakonitostima treba da se bave nadležni organi.\nOn je ocenio da bi, da je vlada 2009. godine "pustila KAP da ode u stečaj i propast", to dovelo do rasta budžetskog deficita i zaduženja u iznosu do 150 miliona evra.\nCrnogorska vlada je fabrici kojom je gazdovala kompanija koju kontroliše ruski milijarder Oleg Deripaska izdala 131 milion eura državnih garancija. Vlada i Deripaskina kompanija sada imaju po trećinu vlasništva u kompaniji koja je u problemima.


BOLJE OD SVAKOG JEZERA ILI PLANINE: U Srbiji postoji SKRIVENO LETOVALIŠTE za koje zna malo ljudi, a cene su smešne! | SasoMange\nBOLJE OD SVAKOG JEZERA ILI PLANINE: U Srbiji postoji SKRIVENO LETOVALIŠTE za koje zna malo ljudi, a cene su smešne!\nSamo mali broj ljudi zna da pravi odmor u Srbiji, osim na nekoj planini ili pokraj jezera, možete provesti i u jednoj peščari. Reč je o peščari koja je jedna od retkih peščanih zona koje se nalaze u Evropi, tačnije na krajnjem jugoistoku Vojvodine i doseže do reke Dunav.\nProstor od 35.000 hektara jedinstven je prirodni fenomen na starom kontinentu i predstavlja najveću evropsku kontinentalnu peščaru, a kada vidite kako zapravo izgleda ovaj deo Banata, poželećete da već sledeći vikend uživate u ovim brežuljcima iz filma „Gospodar prstenova“.\nGovorimo, o kome drugom, nego o Deliblatskoj peščari koju sa pravom nazivaju Evropska Sahara, a koja se nalazi u Srbiji, između Pančeva, Kovina i Bele Crkve na 70-ak kilometara od Beograda.\nRadi sprečavanja razvejavanja peska sa obešumljenih predela peščare i zaštite okolnog poljoprivrednog zemljišta od zasipanja, od 1818. do 1907. godine pošumljena je polovina njene površine, da bi 1912. godine šume dobile i ekonomski značaj. Više od polovine površine Deliblatske peščare danas obrastaju sađene šume bagrema, crnog i belog bora, a proglašena je i specijalnim rezervatom prirode.\nUtvrđeno je da vazduh u Peščari ima izuzetna svojstva, pa se zato boravak u ovom specifičnom predelu naročito preporučuje deci, rekovalescentima, sportistima i svima koji žele kvalitetan i potpun odmor.\nAko ste pravi ljubitelj prirode onda je izlet u Deliblatsku peščaru nešto što morate da uradite u svom životu. Deliblatska peščara ponudiće vam niz nesvakidašnjih kućica skrivenih u obližnjim šumarcima uz mogućnost obilaska jednog od najlepših kupališta Srbije – Belocrkvanskih jezera.\nVaš odmor upotpuniće i dva najvažnija lokaliteta u Deliblatskoj Peščari, a to su Crni vrh i Rošiljana koji su od 1912. godine pod zaštitom države, odnosno svrstavaju se u prirodne spomenike naše zemlje.\nŠto se privatnog smeštaja/vikendica tiče, u naselju Devojački bunar u ponudi je vila Sara, gde za 20 evra dnevno možete uživati u kući za tri osobe.\nIpak, najveće interesovanje vlada za kupovinom vikendica u istoimenom naselju, gde se po izuzetno niskim cenama prodaju kuće novijeg datuma sa velikim placevima. U ovom vikend naselju koje postaje sve atraktivnije, vikednicu površine 47 m2 koja se nalazi na parceli od 12 ari, možete kupiti po ceni od 20.000 evra, nedaleko od mesta na kome uskoro kreće izgradnja aquaparka.\nZa decu je posebno interesantna i Bushido Kids školica sporta gde će moći da uživaju u sportskim aktivnostima u prirodi, šetnjama, penjaju, ali najviše u zajedničkom druženju.


23.08.2019 u 12:30\nSAD je unapred planirala najnovije testiranje raketa i izlazak iz sporazuma o nuklearnim snagama srednjeg dometa, izjavio je danas ruski predsednik Vladimir Putin i naredio Ministarstvu odbrane i drugim vladinim agencijama da analiziraju testiranje raketa i pripreme recipročan odgovor. Putin je na sastanku stalnih članova ruskog saveta bezbednosti rekao da je testiranje raketa sa karakteristikama zabranjenim ugovorom, obavljeno samo 16 dana nakon okončanja postupka izlaska iz ugovora. „Umesto da pokušaju da isprave ovu neprihvatljivu situaciju i vrate se poštovanju sporazuma, Amerikanci su organizovali propagandnu kampanju o Rusiji, za koju navode da navodno ne poštuje odredbe INF. Sada je svima jasno da je glavni cilj kampanje da se prikrije rad Vašingtona”, rekao je Putin. On je dodao da Moskva neće biti gurnuta u skupu trku za naoružanjem uprkos potezima SAD, a koja bi bila devastirajuća za rusku ekonomiju.\n22.08.2019 u 15:21\nMoskva traži sednicu Saveta bezbednosti zbog američkih raketa\nMOSKVA – Moskva je, uz podršku Pekinga, zatražila sednicu Saveta bezbednosti UN zbog plana SAD da razvije rakete srednjeg dometa, potvrdila je portparolka ministarstva spoljnih poslova Rusije Marija Zaharova. „Postoje indicije da će se Savet bezbednosti danas sastati povodom planova SAD o razvijanju i razmeštanju raketa srednjeg dometa, na zahtev Rusije i Kine”, rekla je Zaharova, prenosi Tanjug. Zahtev je upućen posle objavljivanja američkih planova o razmeštanju raketa srednjeg dometa u Aziji, u pacifičkom regionu, rekla je ona i dodala da je to samo prvi korak, jer SAD mogu u budućnosti takvo oružje da raspodele i u drugim delovima sveta kao što je Evropa. Portparolka ruskog ministarstva spoljnih poslova je naglasila da akcije Vašingtona predstavljaju pretnju po globalnu


VISOKO SUDSKO I TUŽILAČKO VIJEĆE BIH: Predstavljen Indeks efikasnosti pravosuđa\nOstvarivanju rezultata reforme pravosuđa u BiH doprinijet će Indeks efektivnosti pravosuđa u BiH i Zajednički okvir za procjenu (CAF), koje su 24. maja 2016. godine predstavili članovi Visokog sudskog i tužilačkog vijeća BiH (VSTV).\nOve dvije inicijative podržali su Agencija Sjedinjenih Američkih Država za međunarodni razvoj (USAID) i Britanska ambasada u BiH.\nPredsjednik Vijeća, Milan Tegeltija, rekao je da su Indeks i Zajednički okvir alati koji će se upotrebljavati za identifikaciju problema u pravosuđu, te će se "VSTV spremnije uhvatiti ukoštac sa preprekama sa kojima će se suočiti".\nPutem Indeksa, u mjerenje efikasnosti pravosuđa uključit će se, dodaje, i percepcija javnosti uz dosadašnje nominalne pokazatelje ispunjenja norme i kvaliteta.\nZahvalnost za podršku u realizaciji ovih inicijativa uputio je Evropskoj uniji, narodima, Norveške, Švedske, Švajcarske, Holandije, Sjedinjenih Američkih Država i Velike Britanije.\nU okviru USAID-ovog MEASURE BiH projekta razvijen je Indeks efektivnosti pravosuđa u BiH, koji će se, istakla je američka ambasadorka u BiH, Morin Kormak (Maureen Cormack), baviti brojem slučajeva, njihovim opterećenjem i radom na tim slučajevima.\nNada se da će javnost koristiti sve ove procese da bi tražili odgovornost od svojih vlasti jer će im biti dostupne sve informacije pošto je transparentnost jedan od najvažnijih ciljeva pravosudnog sistema.\nZajednički okvir za procjenu upotrebljavat će se u Sekretarijatu VSTV-a BiH putem projekta Podrška Sekretarijatu VSTV-a, koji finansira Britanska ambasada.\nTo će, kako kaže britanski ambasador u BiH, Edvard Ferguson (Edward Ferguson), omogućiti Sekretarijatu da što bolje obuči svoje osoblje da može efikasnije raditi, uključujući menadžment i upravljanje javnim novcem i fondovima. Na taj način Sekretarijat će raditi po najnovijim evropskim standardima.\nMeđu brojnim izazovima na evropskom putu neopohodno je nastaviti reformu u oblasti zakonodavstva koja će biti usmjerena na očuvanje i dalje jačanje nezavisnosti pravosuđa, poručeno je na predstavljanju inicijativa.\nIzvor: Vebsajt BHRT, A.K., 24.05.2016.


Nekadašnji Dom grafičkih radnika, sada luksuzni beogradski hotel 4 zvezdice – City Savoy Belgrade hotel je smešten u samom centru Beograda, u Cetinjskoj ulici broj 3., nedaleko od Skadarlije – čuvene boemske četvrti Beograda, Trga republike, Knez Mihajlove pešačke i trgovačke zone, prekrasne srednjovekovne beogradske tvrđave Kalemegdan. Hotel City Savoy Beograd se nalazi u istorijskoj građevini koja poseduje nasleđe, stil, kolorit i visinu okolnih zgrada, savršeno se uklapajući u okolinu starog Beograda.\nHotel City Savoy Beograd je luksuzni hotel u Beogradu koji svojim prefinjenim stilom, besprekornim uslugom i atraktivnim položajem pruža potpuno novo čulno zadovoljstvo poslovnim gostima i turistima. Unutrašnjost hotela Savoy City Beograd ispunjena je toplim nijansama zlatne i ljubičaste boje, u kombinaciji sa orahovinom i mermerom, koji stvaraju osećaj udobnosti i ekstravagantosti. Hotel City Savoy Beograd pleni dodirom kulture, istorije i tradicije, u sladu sa elegancijom i modernim vremenom.\nHotel City Savoy Beograd raspolaže sa 31 elegantnih i moderno opremljenih, nepušačkih soba i jednim apartmanom koji udobnošću i sadržajima zadovoljavaju potrebe i očekivanja zahtevnih poslovnih gostiju i tuista. Sve sobe i apartman Hotela Savoy City Beograd poseduju sledeće udobne sadržaje: moderne touch sensitive komande, sigurnosni sef veličine lap top računara, kontrolu svetala na dodir, LED televizore sa velikim izborom kanala, besplatan WI-FI, mini barove i potpunu kontrolu klima uređaja u sobama, podno grejanje u kupatilima. Sva kupatila su obložena najfinijim mermerom, komodama od orahovine i tuš kabinama od ručno izrađenog stakla, upotpunjena Salvatore Ferragamo kozmetikom i toaletnim priborom.\nInternacionalna gastoronomska ponuda City Savoy restorana je usklađena sa kvalitetnim vinima iz celog sveta i očarava i ispunjava svaki ukus, uz uživanje u svakom obroku, idealnom okruženju i besprekorno kvalitetnoj usluzi. Intimni Fine Dinning Lounge sa sopstvenom vinotekom i stolom od orahovine za 12 osoba, pod magično pozlaćenom kupolom, predstavlja jedno od najekskluzivnijih mesta susreta Beograda. Ovaj prostor je posebno pripremljen za potrebe zahtevnih gostiju, bilo da je u pitanju poslovni sastanak ili večera u intimnoj atmosferi sa autentičnom ponudom domaćih i internacionalnih jela i širokim izborom autothonih sorti vina sa ovih prostora, upotpunjenom selekcijom stranih etiketa.\nKao oaza u centru Beograda, Savoy Spa, predstavlja sve što je potrebno da započnete dan ili da od istog odmorite. Bilo da odaberete Tuski hamam, Saunu, Đakuzi ili jednu od opuštajućih masaža, dozivećete jedinstveno zadovoljstvoljstvo.\nBilo da ste domaćin sastanka ili događaja, konferencijski prostor Hotela City Savoy sa 35 mesta, na odličnoj lokaciji u centru Beograda, pruža uslove za raznovrsne organizacione potrebe. Tokom pripreme i organizacije manjih događaja, radionica, prezentacija i sličnih skupova je na usluzi stručno osoblje hotela. TV sala Hotela City Savoy Beograd pruža gostima raznovrsne multimedijalne sadržaje – HD emitovanje, DVD, Internet, igre …\nKao posebno prijatan deo Hotela City Savoy Beograd je City Cafe sa otvorenom baštom, u kome gosti mogu provesti prijatne trenutke, uz veliki izbor vina i drugih pića, koktela, kafa… posebno odabranih za Vaše zadovoljstvo…


microsoft | Forum Krstarice\nNa ovim sesijama su zaposleni kompanije Microsoft imali prilike da pričaju o svojim zanimljivim iskustvima. Ona posebno zanimljiva za nas imala je dva govornika iz razvojnog centra iz Beograda – Milicu Kostić i Srđana Božovića. Najvredniji profesionalac Srđan je u ovoj sesiji dobio priliku...\nMicrosoft: 2021. će biti godina kada će lozinke nestati\nMicrosoft je već izvesno vreme vreme zagovornik tehnologije bez lozinki, ističući da želi da tradicionalne i nesigurne lozinke izumru. Kompanija je tokom proteklih nekoliko godina investirala u različita rešenja, kao što su Windows Hello, Microsoft Authenticator, FIDO2 bezbednosni ključevi i...\nmicrosoft softver vesti\nMicrosoft Pluton procesor doneće dodatnu sigurnost Windows računarima\nMicrosoft je sarađivao sa Qualcommom, Intelom i AMD-om kako bi predstavio svoju novu Pluton arhitekturu, procesor dizajniran da ponudi poboljšanu sigurnost za Windows računare. U današnjoj najavi, Microsoft je rekao da će se Pluton zaštititi od napada koji sve više ciljaju komunikacijski kanal...\nkompjuterska oprema microsoft\nMicrosoft skida Adobe Flash sa aparata\nWindows operativni sistemi vec imaju spremljen update koji ce potpuno ocistiti sistem od Adobe Flash Instalacjia, konkretno update KB4577586 koji je jos uvek opcionalan ali se moze vec sada skinuti . Koliko su u Microsoftu zaista reseni u ovome govori cinjenica da ovaj update NE MOZE biti...\nadobe adobe flash flash internet kb4577586 microsoft windows\nMicrosoft je objavio da planira da svoj Defender antivirusni softver implementira za iOS i Android. Pored ovoga, kompanija je obećala i da će naredne nedelje demonstrirati aplikaciju. Microsoft Defender ATP (Advanced Threat Protection) je već dostupan za macOS, a sada i javni preview stiže na...\nDeveloperi sada mogu da šalju svoje predloge ekstenzija za Microsoftov Edge pregledač zasnovan na Chromium jezgru. Objava novog Edge-a se očekuje 15. januara, a Microsoft želi da do tada formira Edge Addons prodavnicu sa dobrom ponudom ekstenzija. Za one koji su kreirali novu Edge Legacy...\nSamsung i Microsoft proširuju strateško partnerstvo zarad kontinuirane konektivnosti na svim uređajima i platformama\nBeograd – 9. avgust, 2019 – Čak 42 odsto zaposlenih provodi više od tri sata dnevno radeći na svojim mobilnim telefonima, dok je taj procenat još veći kod zaposlenih milenijalaca i dostiže 51 odsto, rezultati su istraživanja analitičke kompaniji CSS Insight. Korisnici kojima je mobilni telefon...\nhardver kompjuterska oprema microsoft samsung vesti


Program je finansirala Evropska unija i sprovodio Savet Evrope.\nOrganizovani kriminal, korupcija i pranje novca predstavljaju ozbiljne pretnje po privredu, demokratiju i vladavinu prava u celom svetu. Jugoistočna Evropa je posebno ugrožena ovim pretnjama zbog geografskih, političkih i istorijskih razloga. Kriminalne aktivnosti generišu sredstva čiji je iznos teško utvrditi. Ipak, sâmo pranje novca košta srpsku privredu 3-5% BDP-a svake godine.\nNakon što je Vlada Srbije izrazila interes, a Evropska komisija odobrila finansiranje iz IPA fondova za 2010. godinu, Savet Evrope je pokrenuo novi projekat tehničke pomoći -Projekat za spečavanje pranja novca i finansiranje terorizma u Srbiji (MOLI-Srbija). Projekat će trajati 36 meseci. Vrednost projekta je 2.200.000 evra (90,91% fondovi EU i 9,09% fondovi Saveta Evrope). Projekat je razvijen na osnovu rezultata i preporuka prethodnih zajedničkih projekata koje je finansirala Evropska unija, a sproveo Savet Evrope, PACO-Srbija (2005-2007).\nOpšti cilj projekta MOLI-Srbija je da doprinese demokratiji i vladavini prava tako što će sprečavati i kontrolisati pranje novca, terorizam i druge oblike privrednog i finansijskog kriminala u Srbiji. Svrha projekta je da unapredi kapacitete za sprečavanje pranja novca i finansiranje terorizma u Srbiji u smislu unapređenja zakonske regulative, operativne sposobonosti i kapaciteta.


Savet Bezbednosti: Glasovi za i protiv promene mandata UNMIK-a GracanicaOnline.info\nZvanična Priština već nekoliko godina unazad traži povlačenje UNMIK-a koji na Kosovu funkcioniše od završetka ratnih sukoba 1999. godine, ali koji je u međuvremenu drastično smanjio svoju misiju i preselio svoju kancelariju u Severnu Mitrovicu. Štaviše, na važnijim međunarodnim skupovima Kosovo je dugo bilo predstavljano preko UNMIK-a, uglavnom na zahtev Srbije, koja se poziva na Rezoluciju 1244 ili putem naziva države pored koje je stajala zvezdica. Poslednjih godina, u takvim situacijama kosovska delegacija ili odbija da učestvuje na skupovima ili u najvećem broju slučajeva, zemlja domaćin predlaže da učesnici ne budu predstavljeni državnim simbolima.\nKosovo nije članica OUN, ali redovno učestvuje na sastancima Saveta bezbednosti kada se na dnevnom redu nalazi razmatranje situacija na Kosovu.\nOd kraja ratnih sukoba, maja ove godine po prvi put nije razmatran rad UNMIK-a i situacija na Kosovu, jer ova tačka dnevnog reda nije uvrštena u rad redovne sednice Saveta bezbednosti OUN kojom je predsedavala britanska ambasadorka Karen Pirs. Ona je iznela stav da iako je pitanje Kosova važno, ono ne zahteva redovne sednice.\nDonedavna politička koordinatorka misije Sjedinjenih Američkih Država (SAD) pri UN Ejmi Tako, zatražila je da se u Savetu bezbednosti promeni format izveštavanja o stanju na Kosovu i istakla da zahtev za 38 miliona dolara, koliko iznosi budžet UNMIK, „nema smisla“, te da je vreme da se “okonča Misija UNMIK-a na Kosovu”.\nOvu inicijativu su pored Kosova, Velike Britanije i SAD, podržale i Švedska, Francuska, Poljska i Holandija, a protiv nje su se izjasnile Srbija, Rusija i Kina.\nŠef srpske diplomatije Ivica Dačić se oštro usprotivio predlogu da se umanji budžet UNMIK-u, promeni njegov mandat i prorede sednice Saveta bezbednosti posvećene situaciji na Kosovu, sa obrazloženjem da to “ne doprinosi stvaranju povoljne klime za ostvarivanje ciljeva”.\nPredsednik Srbije Aleksandar Vućić je istakao da “na jasan način Amerikanci žele da uklone sve ono što danas predstavlja OUN na Kosovu, jer je za Amerikance Kosovo nezavisna i suverena država”. “\n“Žele da uklone i poslednje tragove Rezolucije 1244 i pokažu da je njihova odluka jedino moguća”, izjavio je Vučić.\nS druge strane, Dušan Janjić iz Foruma za etničke odnose smatra da je za Beograd veoma važna rasprava o Kosovu “zbog dokazivanja da je Rezolucija 1244 u životu”, iako on smatra da Rezolucija 1244 “na papiru formalno važi, dok život ide drugim tokom”. Naime, Janjić objašnjava da su Rezolucijom 1244 postavljeni osnovi funkcionisanja UNMIK-a, bez prejudiciranja statusa Kosova, zbog čega zvanični Beograd “može da ignoriše i promoviše stav o nepriznavanju nezavisnosti”.\nI Daniel Server, profesor na Univerzitetu “John Hopkins” smatra da zvanični Beograd Misiju UNMIK-a na Kosovu vidi kao potvrdu svog suvereniteta na Kosovu, iako smatra da Srbija sprovodi svoj suverenitet samo na severu Kosova i da ima neku kontrolu u delovima Kosova nastanjenim srpskim stanovništvom.\n“Misija UNMIK-a je misija bez vojne snage. Ja i ne znam koliko je osoblje Misije OUN na Kosovu, ali verujem da se ne radi o nekom velikom broju. Da li je moguće da se UNMIK povuče sa Kosova bez konačnog rešenja o statusu, mislim da može, ali sigurno će se tražiti nova Rezolucija Saveta bezbednosti OUN, a tu će Rusija kontrolisati da li će odgovor biti da ili ne” izjavio je Server.\nKosovske institucije su stava da više nema potrebe da UNMIK ostane na Kosovu.\nPutem saopštenja, Vlada Kosova je istakla da je “prošlo vreme UNMIK-a i Rezolucije 1244 i što se pre ukloni ova Rezolucija i Kosovo postane članica OUN, to će se pre doprineti miru i stabilnosti u regionu”, navodi se u saopštenju Vlade Kosova.\nBivši šef kosovske diplomatije Skender Hiseni smatra da se treba nastaviti sa takvim insistiranjem. On obrazlaže da je Kosovo država, da su njene institucije funkcionalne, da ima Ustav, red i zakon i da više nisu potrebne nikakve usluge OUN putem njene misije na Kosovu.\nIpak, 14. novembra , na sednici Saveta bezbednosti OUN, kojom je predsedavala Kina koja ne priznaje kosovsku nezavisnost, ponovo je u dnevni red uvršteno razmatranje situacije na Kosovu, što je zvanični Beograd, kako prenose kosovski mediji , doživeo kao svoju “pobedu”.\nTokom ove sednice Saveta bezbednosti ponovo je otvoreno iznet zahtev da se o Kosovu razgovara kada to bude bilo potrebno, a ne na svaka tri meseca, da se prioritet treba dati drugim kriznim područjima u svetu, te da je na Kosovu situacija, nakon 20 godina, znatno poboljšana.\nI pored drugačije iznetih stavova, od jednog broja zemalja članica Saveta bezbednosti, ovo pitanje će se i dalje raspravljati po političkim i diplomatskim kuloarima ove svetske organizacije. Za tri meseca će svakako biti jasnije, da li je došlo do nekog kompromisa, odnosno da li će se rasprava o Kosovu odvijati na svakih šest meseci, ili po dosadašnjoj “šemi”, svaka tri meseca.\nMilionsko lobiranje „za“ i „protiv“ učlanjenja Kosova u Interpol Lunaček za RSE: EU ne želi međugranične konflikte\n22. maja 2019., 04:36


1 član – 1 glas – KO SDP BiH USK\n1 član – 1 glas\nPosljednji Kongres SDP-a donio je odluku da upravo mi, socijaldemokrati, napravimo pionirski iskorak, i prvi u Bosni i Hercegovini uvedemo demokratske principe u izbor rukovodstva partije na svim nivoima.\nOd sada će svaki član SDP-a direktno birati predsjednika ili predsjednicu osnovne, općinske, kantonalne organizacije, kao i predsjednika ili predsjednicu Socijaldemokratske partije.\nPrvi izbori po principu “Jedan član – jedan glas” će se održati u maju, kada će svi punopravni članovi birati predsjednike općinskih i kantonalnih organizacija, a već u septembru ćemo imati izbore za predsjednika ili predsjednicu SDP-a.\nIskoristite ovu priliku, reevidentirajte se kao član, uplatite simboličnu članarinu i kandidujte se ili sami birajte novo rukovodstvo Socijaldemokratske partije.\nIzgradimo zajedno bolji SDP za bolju, pravedniju, slobodniju Bosnu i Hercegovinu.


Novi Sad kao Evropska prestonica kulture možda tek 2022. godine - Novi Sad\nNovi Sad kao Evropska prestonica kulture možda tek 2022. godine\n19:06:00 15.06.2020, Komentara: 0\nNovi Sad – Zbog globalne pandemije izazvane koronavirusom, sve je izvesnije da će doći do pomeranja održavanja Evropske prestonice kulture. U tom slučaju, umesto sledeće godine, Novi Sad bi ovu prestižnu titulu poneo 2022. godine. Gradonačelnik Novog Sada Miloš Vučević i premijerka Ana Brnabić ističu da je Novi Sad spreman za obe opcije.\nVučević i Brnabić danas su obišli Kinesku četvrt koja se uređuje i tom prilikom istakli da još nije ništa odlučeno, iako su gradovi koji nose ovu titulu ove godine, kao i oni koji su izabrani za narednu godinu uputili zahteve da dođe do pomeranja, a da konačna odluka zavisi i od stava EU. Dok se čeka na konačnu odluku, Vučević je naveo da će Novi Sad biti spreman i za 1. januar naredne godine.\n- Sada se već vide rezultati ulaganja i podrške koju smo imali od države. Vodimo policentričnu kulturnu politiku, otvaramo kulturne stanice po celom gradu i u prigradskim naseljima. Ovaj prvi završeni objekat u Distriktu namenjen je OPENS-u koji je odlično realizovao svoje programe u godini titule. Nastavićemo dalje istom snagom da ulažemo u očuvanje kulturnog i industrijskog nasleđa, ali i u nove sadržaje, jer cilj je da naša deca ostanu ovde – naglasio je Vučević.\nPremijerka Brnabić zahvalila se Novom Sadu što je pokazao kojim putem treba da se ide u kulturi, omladinskoj politici, kreativnom stvaralaštvu i tako Srbiji otvorio nove perspektive.\n- U Aplikacionoj knjizi za EPK obećali smo tri kulturne stanice, a danas sto posto garantujemo da će ih biti osam u Novom Sadu, a verovatno i više. Kulturne stanice su potreba zajednice, a preko njih ćemo pružiti snažnu podršku novosadskim umetnicima kroz programe, pozive i konkurse. Priča kreće sa festivalom Neo, neklasičnim festivalom klasične muzike, kada će se novosadski muzičari predstaviti građanima u kulturnim stanicama širom grada. Potom slede programi i iz drugih oblasti umetnosti, a za mesec dana biće formiran sajt na kojem će sve te aktivnosti biti objedinjene, te će zainteresovani moći da se informišu i odaberu sadržaje za sebe – izjavio je direktor Fondacije „Novi Sad – Evropska prestonica kulture” Nemanja Milenković.


Naučnici omogućili paralizovanim miševima da prohodaju | Banja Luka 24 sata\nHome Vijesti Naučnici omogućili paralizovanim miševima da prohodaju\nNjemački istraživači omogućili su miševima paralizovanim nakon povreda kičmene moždine da ponovo hodaju, uspostavljajući neuronsku vezu koja se do sada smatrala da je kod sisara nepopravljiva.\nPovrede kičmene moždine kod ljudi, često uzrokovane sportskim ili saobraćajnim nesrećama, ostavljaju ih paralizovanim jer nisu sva nervna vlakna koja prenose informacije između mišića i mozga sposobna da ponovo izrastu.\nAli, istraživači sa Univerziteta “Bohum” u Ruru uspjeli su da stimulišu nervne ćelije paralizovanih miševa na regeneraciju koristeći napravljeni protein.\nTretman uključuje ubrizgavanje nosača genetskih informacija u mozak kako bi se proizveo protein, nazvan hiper-interleukin-6 (hyper-interleukin-6), prema veb lokaciji Univerziteta.\n“Posebnost naše studije je da se protein ne koristi samo da stimuliše one nervne ćelije koje ga same proizvode, već se i dalje prenosi kroz mozak”, rekao je šef tima Ditmar Fišer u intervjuu za Rojters.\nOn je dodao da se na ovaj način, relativno malom intervencijom, stimuliše veoma veliki broj nerava da se obnavlja i to je na kraju razlog zbog kojeg miševi mogu ponovo da hodaju.\n“Paralizovani glodari koji su dobili tretman počeli su da hodaju poslije dvije do tri nedjelje”, rekao je on.\nTim istražuje da li se liječenje može poboljšati, odnosno da li metoda djeluje na veće sisare i ako uspiju, onda će se znati da je terapija sigurna i za ljude.


RTS :: Magazin Srbije na vezi, RTS Svet, 20.55\nSrbija na vezi Magazin Srbije na vezi, RTS Svet, 20.55\nsreda, 19. dec 2018, 13:04 -> 13:13\nMagazin Srbije na vezi, RTS Svet, 20.55\nU danu i nedelji kada se u Srbiji i širom sveta u srpskim domovima slavi Sveti Nikola, u krugu porodice i prijatelja, u emisiji "Magazin Srbije na vezi", govorimo o postu, trpezi u vreme slavlja koja su pred nama, i zdravlju uopšte. Emisiju možete pogledati u na RTS2 u subotu, 22. decembra u 11.30.\nGost emisije, prof. dr Vesna Dimitrijević Srećković, endokrinolog sa Instituta za endokrinologiju, dijabetes i bolesti metabolizma KCS.\nO načinu na koji Ansambl "Kolo" već više decenija, pesmom i igrom, predstavlja kulturu i tradiciju našeg naroda kod nas i u svetu, govori prvi čovek ove kuće, Vladimir Dekić. Pred veliki novogodišnji koncert, 26-og decembra u Beogradu, Ansambl "Kolo" će nastupiti u našoj emisiji, u originalnoj koreografiji, nošnji...\nBranislav Bane Krstić i Garavi sokak pre novogodišnjeg koncerta koji je zakazan 25-og decembra, na Kolarcu, nastupiće u našem studiju. Muzički ce-de posvećen deci, "Spavanje nije zavitlavanje", predstaviće najmlađoj publici.


Beta 3. maja 2022. 12:10\nIzrael podržava neonaciste u Ukrajini, ocenilo je danas ministarstvo spoljnih poslova u Moskvi, dan pošto su izraelski lideri oštro kritikovali ministra spoljnih poslova Rusije Sergeja Lavrova jer je rekao da je Adolf Hitler jevrejskog porekla.\nDve strane su se na tom sastanku dogovorile da se više ne diskutuje javno o tome, prenose izraelski mediji, pozivajući se na diplomatske izvore.\nUprkos tome rusko ministarstvo je navelo da su izjave šefa diplomatije Izraela Jaira Lapida bile „antiistorijske“ i da „u velikoj meri objašnjavaju zašto aktuelna Vlada Izraela podržava neonacistički režim u Ukrajini“, komentariše Džeruzalem post.\n„Antisemitizam u svakodnevnom životu i politici nije prestao, suprotno tome, neguje se (u Ukrajini)“, saopštilo je rusko ministarstvo.\nMinistarstvo spoljnih poslova Izraela nije odmah komentarisalo to saopštenje.\n„Kada (Ukrajinci) kažu ‘Kakva je to vrsta denacifikacije ako smo mi Jevreji’, pa ja mislim da je Hitler takodje imao jevrejsko poreklo, tako da to ne znači ništa“, rekao je u nedelju Lavrov za italijansku TV i dodao da se već neko vreme čuje da mudri jevrejski narod kaže kako su najveći antisemiti bili Jevreji.\n„Laži poput te imaju za cilj da optuže same Jevreje za najužasnije zločine u istoriji, koji su počinjeni protiv njih i zato oslobode tlačitelje Jevreja od odgovnornosti“, rekao je Benet.\nU današnjem ruskom saopštenju se navode „primeri saradnje Jevreja i nacista“ tokom holokausta, te da su saveti Judenrat formirani u mnogim jevrejskim zajednicama i da su neki koji su njima rukovodili „zapamćeni po najmonstruoznijim (ne)delima“.\nTakodje je navedeno da iako su tokom holokausta „neki Jevreji bili primorani da učestvuju u zločinima, predsednik Ukrajine Volodimir Zelenski, koji je Jevrejin, radi to prilično svesno i prilično dobrovoljno“.\nU saopštenju se tvrdi da je Ukrajina trenutno dom „najekstremnijeg antisemtizma“ i optužuje Zelenski da se „krije iza svog porekla“ dok saradjuje sa neonacistimma.


“Upravo zato je napravljena nova metodologija pristupanja kako bismo unaprijedili ono što su problemi i da bismo bili bolji, a u slučaju Crne Gore to su poglavlja 23 i 24“ kazao je premijer.\n“Crna Gora treba da bude primjer regionu, a programi koje smo pokrenuli, Evropa sad, Crna Gora odmah i Crna Gora radi, treba da omoguće da naši mladi ljudi ostanu ovdje. Ako se to desi, onda smo pobijedili“, kazao je premijer.\nPredsjednik Vlade je poručio da, kad je riječ o pristupanju EU, Crna Gora ne traži protekcije.\n“U EU ćemo ući kad zaslužimo. Zato tražimo da svi na Zapadnom Balkanu ulože snage u pravcu ostvarenja tog cilja“, zaključio je predsjednik Vlade.


Tag / Nikab / Vesti online\nŠri Lanka zabranila nošenje nikaba i burke\nPredsednik Šri Lanke Maitripala Sirisena iskoristio je svoja ovlašćenja u slučaju vanrednih situacija i zabranio bilo kakav oblik pokrivanja lica u javnosti.\nVlada Alžira zabranila je da se na radnim mestima u državnoj službi nosi veo preko čitavog lica, poput burke ili nikaba.\nZakon skida burku\nMinistar spoljnih poslova i integracije Austrije Sebastijan Kurc predstaviće iduće nedelje novi zakon kojim se zabranjuje nošenje burke ili nikaba.\nI Bugari zabranili burke, ugrožavaju im bezbednost!\nBugarski parlament je u petak zabranio nošenje vela preko lica uz obrazloženje da ugrožava bezbednost u eri islamističkih napada u Evropi.\nNe skida nikab ni u sudnici\nMutni prozor za oči\nKardašijanka razbesnela i Amere i muslimane\nKloi Kardašijan našla se na udaru svojih fanova jer je na Instragramu objavila fotografiju, koja je razbesnela Amerikance. Naime, Kloi je tokom svog boravka u Dubaiju pozira sa nikabom u stilu...\nDžihadistkinje nepokrivenim ženama sipaju kiselinu u lice\nPripadnice džihadističkog pokreta u Mosulu bacaju kiselinu u lice ženama koje ne nose nikab, odnosno ne pokrivaju lice.\nMarama na sudu\nHidžab se u Crnoj Gori nedavno našao na Ustavnom sudu, kojem se obratila grupa profesora barske gimnazije i zatražila mišljenje o 16-godišnjoj učenici koja se pojavila u školskoj klupi sa...


Upravljanje incidentima - BlueField - Edukacija i savjetovanje\n+385 98 497 184 [email protected]\nCertifikacija za ISO 31000 RM\nOdržavanje certifikata i re-certifikacija\nMjerenje sistema upravljanja\nMjerenje učinkovitosti ISMS\nUpravljanje rizicima prema ISO 31000\nLjudski resursi – Upravljanje rizicima\nNeizvjesnosti u kojima svaka organizacija funkcionira uzrok su stalnih pojava incidenata, odnosno sigurnosnih događaja koji stvaraju manje ili veće gubitke u organizaciji. Ponekad su ti gubici toliko velike da potpuno ugrožavaju egzistenciju i poslovanje organizacije. Zato je obveza i potreba svake organizacije da planira i priprema aktivnosti i resurse potrebne za uklanjanje štetnih posljedica zbog incidenata kada dođe do njih. Pri tome je od izuzetne važnosti stalno praćenje i otkrivanje novih prijetnji i ranjivosti koje mogu izazvati gubitke u organizaciji, a upravljanje incidentima je u tom slučaju, pored procjene rizika, nezaobilazni izvor znanja i iskustva. Upravljanje rizicima ne spada u područje upravljanja rizicima, ali je njegov prirodni nastavak, što praktično znači, da se uspješno upravljanje rizicima temelji, između ostalog i na uspješnom upravljanju incidentima.\nCilj seminara: Glavni cilj seminara je ukazati na potrebe i značajke formalnog upravljanja incidentima, te efektima i doprinosu poslovanju organizacije kroz postupke smanjivanja i kontrole gubitaka zbog pojeve incidenata. Uz to, na seminaru je cilj i kritički ukazati na metode upravljanja incidentima i praktičnim rješenjima koja su primjerena pojedinim organizacijama.\nKome je seminar namijenjen: Svima koji imaju aktivnosti vezane za praćenje i upravljanje incidentima, koji su odgovorni za smanjenje šteta od incidenata, svim menadžerima i voditeljima organizacionih struktura, osobama uključenim u upravljanje rizicima, voditeljima projekata, kao i svima onima koji imaju interesa za upravljanje incidentima.\nSadržaj: Glavne teme koje se obrađuju na seminaru su: pojam i definicije incidenata, fizikalni principi pojave incidenata, veza incidenata i rizika, temeljni koncepti i efekti upravljanja incidentima, model i proces upravljanja incidentima, faze upravljanja incidentima: plan i pripremna faza, detekcijska i faza izvještavanja, faza procjene i odlučivanja, faza odgovora na incident, te faza učenja na incidentima.


Konferencija Fonda za humanitarno pravo o sprovođenju Nacionalne strategije za procesuiranje ratnih zločina. (Foto: Medijacentar Beograd)\nProtok vremena čini svoje, žrtve, svedoci i počinioci biološki nestaju, sećanja postaju sve nestabilnija i stiče se utisak da je država Srbija izabrala da se prikloni strategiji čekanja da vreme uradi svoje, umesto strategiji procesuiranja ratnih zločina, rečeno je na predstavljanju izveštaja Fonda za humanitarno pravo o sprovođenju Nacionalne strategije za procesuiranje ratnih zločina.\nNadležni za procesuiranje ratnih zločina ne rade po jasnim kriterijumima, suđenja su spora, a sprovođenje pravde otežava i to što zaštita svedoka nije unapređena, što su neki od problema zbog kojih je i inicirana Nacionalna strategija za procesuiranje ratnih zločina. To što su problemi i dalje aktuelni otežava nadležnim regionalnim institucijama da se bave tim pitanjem, rečeno je na skupu.\nJelena Krstić iz FHP kazala je da je jedan od ključnih problema danas uključenost političara u suđenja za ratne zločine, dok se nalazi o umešanosti zločinaca ignorišu.\n"Umesto političke podrške, svedoci smo antipoda, odnosno toga da se podrška pre svega upućuje osobama koje su optužene ili osuđene za ratne zločine - društveno se promovišu kao moralni autoriteti, a odbacuju se svi navodi za ratne zločine. U takvom okruženju čak i savršeni strateški okvir je osuđen na neuspeh", rekla je Krstićeva.\nPrema nekim nalazima do kojih je došao Fond, u okviru pomenute strategije od 61 oblasti nije implementirano 29. Istovremeno, u Tužilačkoj strategiji neophodni su jasniji kriterijumi po kojim će se postupati, rekla analitičarka FHP Višnja Sijačić.\nFond je predstavio i "Predlog praktične politike o potrazi za licima nestalim tokom oružanih sukoba na teritoriji bivše Jugoslavije tokom 1990-tih", a neki od preporuka su da bi na probleme nestalih lica trebalo gledati kao na probleme humanitarne prirode, a da se politizacija koja je često primetna u regionalnim odnosima mora iskoreniti.\nUčesnici skupa rekli su da je čudno i to što se sudbina nestalih osoba ne nalazi na dnevnom redu pregovora između Prištine i Beograda u Briselu. Gordana Đikanović iz Udruženja porodica kidnapovanih i ubijenih na Kosovu rekla je da se na listi nestalih nalazi 1.650 imena, od čega je 540 Srba.\nUkazano je i na poslednje podatke Međunarodnog komiteta Crvenog krsta iz maja o 10.315 osoba koje se vode kao nestali, ali i na 1.650 nestalih na teritoriji KiM.\nUkupno 75 osoba za šest meseci skinuto je sa liste nestalih lica, a kao jedan od problema za još uvek veliki broj nestalih FHP navodi nedovoljne kapacitete organa koji se bave tim pitanjem.\nKonferenciji je prisustvovao predsednik Međunarodne komisije za nestala lica Metju Holidej, koji je ukazao da se 70 odsto nestalih lica pronađeno, ali da se borba regiona mora nastaviti udruženim radom.\n"Mi smo dobili podatke država ovog regiona o nestalim licima, sistmatizovali ih i videli da nedostaje 12.121 lice. Planiramo te podatke javno da objavimo jer to može poboljšati regionalnu saradnju i potragu za nestalima", rekao je Holidej i ukazao da zemlje Zapadnog Balkana moraju ujediniti resurse u potrazi.\nOn je poručio i da međunarodna zajednica kao prioritet ima dobre odnose regiona, a da je važno da ne proces traganja ne bude politizovan.


Ljubav preko Liste | Moje TV oko\nLjubav preko Liste\nRegulatorno telo za elektronske medije konačno je donela dodatno uputstvo o nedavno objavljenoj Listi televizijskih programa za koje je predviđen obavezan prenos bez nadoknade, a sve u svrhu zaštite medijskog pluralizma. Po toj listi, Radio televizija Srbije ima dva obavezna osnovna programa – Prvi i Drugi, kao i Radio televizija Vojvodine za područje Pokrajine. Što se tiče komercijalnih televizija, obaveza emitovanja odnosi se na O2 televiziju, Pink, Hepi i Prvu TV.\nKako smo ranije pisali, REM je, posle sukoba između kablovskog distributera Radijus vektor sa komercijalnim televizijama s nacionalnom frekvencijom – tadašnjim B92, Prvom TV i Hepi televizijom, izbacio ove televizije iz osnovne ponude, objašnjavajući da ih zakon ne obavezuje da ih emituju, a da su ove televizije za emitovanje svog programa od Radijus vektora tražile popriličnu nadoknadu.\nRat saopštenjima koji je potom usledio otkrio je stvari o kojima se malo priča: odnos ponude i potražnje doveo je do različitog pristupa pitanju koje će televizije kablovski distributeri emitovati u osnovnom, a koje u posebnom paketu, koliko će to da košta televizije, a koliko samog distributera. Distributeri su se žalili na to da ih “velike” televizije ucenjuju ogromnim nadoknadama za njihovo emitovanje, televizije su kukale kako ih distributeri ucenjuju promenama pozicija u listi programa ili izbacivanjem iz osnovnog paketa, dok male televizije kukaju kako moraju da plaćaju dosta novca da bi ostale u osnovnoj kablovskoj ponudi.\nREM je zato bio prinuđen da, bar kad su velike televizije u pitanju, donese solomonsko rešenje: distributeri su obavezni da emituju ovih šest programa (osam u slučaju Vojvodine) bez traženja nadoknade, ali su i emiteri obavezni da ga bez nadoknade ustupe distributerima za emitovanje.\nU obrazloženju odluke članovi Regulatornog tela za elektronske medije navode da bi svako drugo rešenje dovelo ili do privrednih prestupa (emitovanjem bez dozvole), dok bi s druge strane, televizije koje bi zahtevale novac za emitovanje dovele u pitanje svoju dozvolu za nacionalnu frekvenciju, jer su u postupku izdavanja dozvola kao dokaz o ekonomskoj samoodrživosti dostavili projekciju svog poslovanja bez prihoda od operatora. REM je, takođe, presudio i da distributeri mogu da emituju programe ovih televizija bez njihove saglasnosti, kao i da pozivanje na kršenje autorskih prava neovlašćenim emitovanjem u ovom slučaju nema pravnu osnovu.\n“S obzirom na to da je obaveza prenosa navedena četiri televizijska programa ustanovljena u javnom interesu i radi zaštite medijskog pluralizma, jasno proizilazi da ostvarenje javnog interesa ne podrazumeva da se operatori, pored navedene obaveze prenosa TV programa, izlažu i finansijskim obavezama prema pružaocima medijskih usluga po osnovu naknade za odobravanje distribuiranja njihovih televizijskih programa, i to mimo svoje volje”, objašnjavaju u REM-u.\nOno što u ovoj priči nedostaje, jeste regulisanje pitanja malih televizija s regionalnom ili lokalnom frekvencijom. Da li će REM i za njih naći rešenje, naročito ako se ima u vidu da su, sudeći po statistici, regionalne i lokalne televizije ukupno gledanije od ovih velikih komercijalnih, ostaje da se vidi. Primirje je, bar što se Hepija, Pinka, O2 i Prve TV tiče, privremeno sklopljeno, do nekog sledećeg rata oko pozicija i rasporeda, ili tehničkih zahteva oko kvaliteta emitovanja.


Povodom izbijanja požara u Rudniku mrkog uglja Banovići, delegacija Vlade Tuzlanskog kantona danas je posjetila lokalitet jame Omazići. Iako su rudnici u nadležnosti Vlade Federacije BiH, kantonalni premijer Kadrija Hodžić i ministri u Kantonalnoj vladi napominju da su spremni pružiti podršku rudarima.\nU povodu Pesaha premijer Tuzlanskog kantona Kadrija Hodžić upućuje javnu čestitku u kojoj stoji:\n„U povodu Pesaha, najvećeg Jevrejskog praznika koji se praznuje u spomen na oslobođenje Jevreja iz misirskog ropstva i koji, kao nijedan praznik, u sebi sadrži toliko jevrejskog duha, svim jevrejima u Tuzlanskom kantonu upućujem iskrene čestitke.\nŽelim da dane Pesaha provedete u svojoj porodici, u zdravlju, porodičnoj sreći i veselju.\nHAG PESAH SAMEAH"\nPrijem za predstavnike Košarkaškog invalidskog kluba „Zmaj“


Jedan od dva domaćina na turniru, Ukrajina je upravo zahvaljujući domaćinstvu i dobila priliku da debituje na šampionatima Evrope. Za razliku od Poljske Ukrajina nije imala sreće na žrebu, apsolutni je autsajder u ovoj grupi, ali domaći teren uvek igra važnu ulogu.Pobeda nad Izraelom od 3:2 u februaru ozarila je lica domaćih navijača, a koliko mogu da očekuju od svojih fudbalera na prvom Evropskom prvenstvu u istoriji Ukrajine moći će da nazru posle duela sa Estonijom, Austrijom, a posebno nakon generalne probe sa Turskom.Debitant na evropskim prvenstvima Ukrajina će sigurno pokušati da pronađe više od maksimuma kako bi se na pravi način pokazala pred domaćom publikom. Do sada su od velikih takmičenja učestvovali samo na Svetskom prvenstvu u Nemačkoj 2006. gde su sve iznenadili plasmanom u četvrtfinale. Kao domaćin EP 2012. Ukrajinci su se direktno plasirali, pa su poslednje dve godine igrali prijateljske utakmice. Pobeđeni su Uzbekistan, Bugarska, Estonija, Austrija i Izrael, ali su doživljeni debakli u duelima sa Francuskom (4:1) i Češkom (3:0). Minimalan poraz od Švedske u nadoknadi vremena i remi sa Nemačkom (3:3) daju razlog Ukrajincima da se nadaju čudu u grupi sa Engleskom, Francuskom i Švedskom. Selekcija koju od 2011. godine predvodi Oleg Blohin uzda se u proverene internacionalce Anatolija Timoščuka i Andreja Voronjina, te kičmu tima koju čine igrači Šahtjora i Dinama, a koju predvodi najbolji strelac u istoriji reprezentacije, legendarni 35-godišnji Andrej Ševčenko. Ukrajina je klasičan spoj mladosti i iskustva, iskusnih proverenih internacionalaca i mladih nada koji čekaju svojih pet minuta slave. Nema sumnje da će uz pomenuta imena i igrača kao što su golman Andri Pjatov, defanzivci Vjačeslav Ševčuk i Jaroslav Rakitski, veznjaci Ruslan Rotan, Aleksandar Alijev, Anatolij Timoščenko, napadači Artem Milevski i Andrij Jermolenko, te uz vatrenu pomoć sa tribina Ukrajina biti važan faktor u grupi D. Comments are closed.


Srpski član Predsjedništva BiH Milorad Dodik poručio je da odbija bilo kakvo uplitanje Amerikanaca u unutrašnja pitanja BiH.\nNa pitanje novinara da ponovo prokomentariše situaciju u vezi sa donošenjem Nacionalnog godišnjeg programa /ANP/, Dodik je rekao da se njegov stav zna, a to je da nema ništa od toga.\n"Ništa nije dogovoreno. Gospodin, predsjedavajući Predsjedništva BiH Željko/ Komšić pokušava da spekuliše tako što je tu tačku stavio na dnevni red, ali ja ću da odbijem taj prijedlog. Formiranje Savjeta ministara i dalje je uslov za normalno funkcionisanje vlasti u BiH", naveo je srpski član Predsjedništva BiH.\nDodik, koji je i lider SNSD-a, tvrdi da su stranci "devastirali BiH svojim uplitanjem, razrušili ustavni poredak u BiH, a grubim političkim nasiljem visoki predstavnici promijenili Dejtonski sporazum i Ustav BiH" što, kako je rekao, traži nove odgovore, koji će uslijediti vrlo brzo.\nOn je potvrdio da je sa ambasadorom Ruske Federacije u BiH Petrom Ivancovim danas na Jahorini razgovarao o aktuelnim političkim temama, bez "ikakve mistifikacije".


Deko PV - Pregradni zidovi - Delight Office Solution\nRešenja sa fleksibilnim pregradama su značajna za savremene građevine. Brzina i lakoća ugradnje i demontaže su od velike važnosti za maksimalno iskorišćenje dostupnog kancelarijskog prostora.\nDEKO PV je sjajan izbor, jer daje jak i stabilan gips-karton zid koji može da se ugradi iz jednog puta. Sistem takođe ima izuzetno konkurentnu cenu.\nDEKO PV komponente se mogu više puta upotrebljavati, a odgovarajući stakleni pregradni zidovi i vrata se mogu postavljati kako tokom same ugradnje tako i naknadno. Izmene mogu biti izvršene uz minimalno narušavanje finiša okolnih površina.


Bogata sportska jesen\nPOČETNA Sportsko rekreativni poslovi Bogata sportska jesen\nsreda, 27 novembar 2013 07:31\nRedovna prvenstvena takmičenja, turniri kao i međunarodne kup utakmice obeležavaju sportsku jesen u SRC „Jezero“. Odbojkaši Đerdapa oslabljeni zbog povreda igrača pretpeli su poraze od Crvene Zvezde i Vojvodine, pred velikim brojem domaćih navijača.\nOdbojkaši su i dalje uspešni u međunarodnom kupu, gde već 4. decembra dočekuju tursku ekipu „Mili Pjango“. Muški Rukometni klub „Đerdap“ jedan je od najuspešnijih kladovskih klubova ove polusezone koji na domaćem terenu beleži pobede i u samom je vrhu ligaškog takmičenja.\nOstali kladovski sportisti, sa promeljivim uspehom takmiče se ove jeseni. Dok za zaposlene SRC „Jezero“ osim organizacije redovnih sportskih događaja predstoji i organizacija tradicionalnog novogodišnjeg turnira.


25.04.2020. / 7:17\nUGLJEVIK, Ministar energetike i rudarstva Republike Srpske Petar Đokić izjavio je jučeda je energetski sistem stabilan i u uslovima vanrednog stanja zbog virusa korona i da Vlada Srpske i resorno ministarstvo pripremaju za ovu godinu nove velike investicije u ovom sektoru.\n“Nastavljaju se investicione aktivnosti gdje god je moguće i na taj način želimo da obezbijedimo novi kapital koji će ući u Republiku Srpsku jer nove investicije će biti od krucijalnoj značaja za oporavak i održivost ekonomskog sistema Srpske”, rekao je Đokić nakon posjete Rudniku i termoelektrani “Ugljevik”.\nOn je naveo neke od novih investicija u energetskom sektoru kao što su vjetroelektrana Grebak kod Nevesinja, solarni park na području Bileće, vjetroelektrana Hrgud kod Bekovića i solarni park u Trebinju.\nResorni ministar rekao je novinarima da je njegova posjeta termoelektrani u Ugljeviku podrška cijeloj energetskoj oblasti i svim zaposlenim u sistemu elektroprivrede Republike Srpske na njihovom vidljivom doprinosu na očuvanju stabilnog rada i obezbjeđivanja dovoljno električne energije i u vanrednom stanju, uz rad sa smanjenim brojem angažovanih radnika.\n“RiTE `Ugljevik` je i ranije poslovao vrlo stabilno, izvšili su sve aktivnosti iz plana za ovu godinu, a osvrnuli smo se i na važne investicije, kao što su izgradnja sistema za odsumporavanje i ugradnja filtera, što je od neprocjenjivog značaja za produžetak rada termoelektrane i u uslovima sve veće brige za čisto životno okruženje”, naveo je Đokić i pohvalio direktora, menadžment i sve zaposle u ovom privrednom gigantu za stabilno poslovanje.\nMinistar je istakao da u narednom periodu očekuje stabilizaciju na tržištu električne energije i rast potražnje koja je u ovom trenutku pala na evropskom nivou.\n“Cijene električne energije daleko su manje u odnosu na početak krize u svijetu izazvane virusom korona i to će nanijeti veliku štetu, zbog značajnog smanjenja prihoda, ali nadam se da ćemo i po tom pitanju biti solidarni i naći mjere kojima ćemo zaštiti ovaj sistem i obezbijediti dalju redovnu proizvodnju i snabdijevanje građana, po uslovima i cijenama prihvatljivim za naše stanovništvo”, ocijenio je Đokić.\nOn je dodao da u Republici Srpskoj osnovna cijena kilovat sata električne energije nije povećana i da Vlada nema namjeru da podrži povećanje, pogotovo ne u ovom trenutku.\nDirektor RiTE “Ugljevik” Čedomir Stojanović rekao je novinarima da je posjeta ministra Đokića podstrek za dalji uspješan rad ovog preduzeća koje ima 1850 zaposlenih.\n“Nakon mjesec i po rada u vanrednim uslovima sačuvali smo zdravlje radnika i održali proces proizvodnje, zahvaljujući disciplini i angažovanosti svih zaposlenih, a za tri protekla mjeseca prebacili smo plan poslovanja i osvarili pozitivan poslovni rezultat od 1,5 miliona KM”, istakao je Stojanović.\nOn je napomenuo da je sve to učinjeno i uz dodatne troškove za stimulativne otpremnine 95 radnika koji su penzionisani u januaru i trošak za probni rad na odsumporavanju koji je prekinut nakon krize sa virusom korona jer su se članovi japanske kompanije povukli u svoju zemlju.\nStojanović je naveo da Termoelektrana u aprilu radi sa 80 odsto kapaciteta, jer je i prodaja električne energije mnogo manja zbog situacije u okruženju, gdje ne radi privreda.\n“To će se odraziti na naše prihode, ali već sad planiramo uštede i očekujemo da stabilizaciju stanja dočekamo sa zdravim ljudima, očuvanom proizvodnjom i bez velikih gubitaka”, rekao je Stojanović.\nZavisno preduzeće RiTE “Ugljevik” posluje u okviru Mješovitog holdinga “Elektroprivreda Republike Srpske”. Srna\nTagovi: energetikapetar đokićrite ugljevik


Serijski lopovi imaju bogat ulov na Kosovu\nsubota, 30. septembar 2000.\nNicholas Wood iz Pristine\nPolicija Ujedinjenih Nacija na Kosovu istrazuje bujicu kradja iz medjunarodnih organizacija u ovoj pokrajini. U poslednjoj je ukradeno 1,4 miliona DEM iz svajcarske vladine agencije koja pomaze finansiranje projekata rekonstrukcije.\nPolicija kaze da su provalnici koristili uzad da se popenju na cetvorospratnu zgradu u kojoj je smestena ova svajcarska Agencija za razvoj i saradnju u Pristini. Posto nisu mogli da otvore sef na licu mesta, oni su ga izbacili kroz prozor i poneli sa sobom.\nSuzan Manuel, portparol misije UN na Kosovu (UNMIK) je rekla: "Imali smo nekoliko pljacki u kojima su nestali citavi sefovi."\nSmatra se da je ova svajcarska agencija 26-ta takva organizacija koja je opljackana ove godine. Mnoga medjunarodna tela drze veliku kolicinu gotovine u svojim prostorijama, zbog malog broja banki u ovom regionu.\nPokusaji da se zastite zgrade strazom imale su malo efekta. Proslog meseca su u Medjunarodni komitet za spasavanje upali naoruzani maskirani ljudi koji su vezali strazare i pobegli sa neobjavljenom sumom novca.\nNajblize do cega je policija dosla u otkrivanju bilo kakvih osumnjicenih je bilo pronalazenje nekoliko maski, voki-tokija i oruzja u juznom delu Pristine. Nisu mogli da pronadju nijednog svedoka da kaze ko tu zivi.\nJedan visoki policijski zvanicnik je primetio da su strane organizacije te koje se stalno pljackaju. "Drustvo generalno prihvata ovu vrstu aktivnosti sve dok meta nisu Albanci. Na to se ne gleda lose ako su meta medjunarodne organizacije ," kaze on.\nLans Dzonson, Amerikanac koji je osnovao kompaniju za pruzanje bezbednosnih usluga na Kosovu kaze: "Postoje tri stvari koje su mete: sefovi, vozila i generatori, narocito s obzirom na to sto dolazi zima."\nS obzirom na to da su policijski istrazitelji vec zauzeti velikim brojem neresenih ubistava i nasilnih zlocina, on sumnja da ce UN moci uskoro da se pozabavi ovim problemom.


Bolton: Susret s Lukašenkom bez konkretnih rešenja za odnose Minska i Vašingtona - Sputnjik Srbija\n12:27 14 Jul 2020\nBolton: Susret s Lukašenkom bez konkretnih rešenja za odnose Minska i Vašingtona\n17:55 29.08.2019 Preuzmite kraći link\nSavetnik američkog predsednika za nacionalnu bezbednost Džon Bolton izjavio je da tokom susreta s predsednikom Belorusije Aleksandrom Lukašenkom u Minsku nisu pronađena nikakva konkretna rešenja za probleme koji postoje u odnosima dveju zemalja.\n„To je bio veoma važan sastanak. Nismo došli ni do kakvih konkretnih rešenja, ali je bilo veoma važno razgovarati o svim pitanjima“, rekao je Bolton novinarima nakon susreta.\nOn je dodao da na sastanku s Lukašenkom nije bilo razgovora o pitanju uzajamnog obnavljanja diplomatskog prisustva na nivou ambasadora.\n„Nismo razgovarali o tom pitanju“, kazao je Bolton i podsetio na to da je među zemljama bilo složenih trenutaka.\n„Potrebno je da vidimo napredak u određenim sferama, kako bismo ostvarili napredak kada je reč o pitanju obnavljanja diplomatskih predstavništava na nivou ambasadora“, naveo je Bolton.\nSavetnik američkog predsednika za nacionalnu bezbednost je dodao da nije ni bilo planirano da tokom ove posete Minsku bude doneta odluka u vezi s tim pitanjem.\nLukašenko je tokom susreta s Boltonom rekao da Minsk želi da okrene novi list u odnosima s Vašingtonom.\nOdnosi Belorusije i Zapada poboljšali su se u poslednje vreme zbog uloge Minska u rešavanju sukoba na istoku Ukrajine. Evropska unija je ukinula gotovo sve sankcije Belorusiji, koja je pre toga bila pod političkim i ekonomskim pritiskom Zapada dvadesetak godina. I SAD su obustavile niz sankcija protiv kompanija iz Belorusije.\nBelorusija, Aleksandar Lukašenko, Džon Bolton


SKANDALOZNO PRIZNANJE: Sekulović: Premijer dao obavezujuće uputstvo, koje nije bilo zakonito; Knežević: U Vladi ne možete biti Vi i Krivokapić – Portal Luca\nUredba je uredba, zakon je zakon, upustvo je upustvo. Kako god, moramo da se naučimo da jedan ministar unutrašnjih poslova može da bude vrhunski inženjer, kuvar, astronaut, automehaničar i tako dalje, ali ne može operativno da komanduje policijom. Jedan predsjednik Vlade može da bude Nobelovac iz književnosti, ali ne može operativno da komanduje policijom – istakao je Sekulović\nMinistar unutrašnjih poslova Sergej Sekulović je na sjednici skupštinskog Odbora za bezbjednost i odbranu, gdje je u toku saslušanje čelnika bezbjednosnog sektora vezano za događaje na Cetinju 4. i 5. septembra, kazao da je dobio obavezujuće uputstvo od premijera Zdravka Krivokapića, ali da nije mogao da postupi po tom upustvu jer ono nije zakonito. Predsjednik Odbora za bezbjednost i odbranu i poslanik Demokratskog fronta Milan Knežević ocijenio je nakon toga da u Vladi ne mogu biti on i Krivokapić.\nPočelo saslušanje čelnika bezbjednosnog sektora zbog dešavanja CetinjuAbazović Boškoviću: Što niste riješili pitanje crkve za 30 godina, Brđanin komandovao policijomOdbor za bezbjednost i odbranu počeo je sjednici na kojoj će održati kontrolno saslušanje čelnika be…\nKnežević je potom reagovao i kazao: „Poslije ovog što ste saopštili u Vladi ne možete biti Vi i Krivokapić“.


Menjaju se tek usvojeni zakoni o sudijama, tužiocima...\nMada je Skupština Srbije pre tri dana usvojila izmene i dopune Zakona o sudijama, Zakona o javnom tužilaštvu i Pravosudnoj akademiji, na pomolu su nove izmene pomenutih zakona.\nBeograd 21. decembar 2015. 10:49\nIzmenama i dopunama Zakona o sudijama i Zakona o javnom tužilaštvu propisano je da jedino polaznici početne obuke Pravosudne akademije ne moraju da polažu ispit pred Visokim savetom sudstva i Državnim većem tužilaca, dok svi drugi kandidati, uključujući i sudijske i tužilačke pomoćnike i advokate, moraju da polažu test kojim će biti utvrđivana stručnost, osposobljenost i dostojnost za sudiju ili tužioca.\nKako kaže Nina Nicović, predstavnica Asocijacije pravosudnih savetnika Srbije, uprkos nepodeljenoj podršci stručne javnosti, parlament je usvojio kritikovane odredbe koje se odnose na to da se ponovo daje privilegovan status polaznicima Pravosudne akademije prilikom konkurisanja na mesto sudije ili javnog tužioca.\n- Imali smo sastanak sa ministrom pravde Nikolom Selakovićem i zaključeno je da bi trebalo da se osnuje radna grupa koja bi donekle popravila takvo rešenje. Mi ćemo učestvovati u toj radnoj grupi - ističe Nicovićeva. Ona objašnjava da je sa ministrom i njegovom pomoćnicom Nelom Kuburović, kao i predstavnikom Visokog saveta sudstva, dogovoreno da će sredinom januara biti osnovana radna grupa koja bi trebalo da izradi pravilnik za prvi izbor sudija.


RUSIJA I KINA OSOVINA KOJA NAJAVLJUJE KRAJ HEGEMONIJE AMERIKE | Vestinet.rs\nPočetna POGLEDI\tRUSIJA I KINA OSOVINA KOJA NAJAVLJUJE KRAJ HEGEMONIJE AMERIKE\nNajviša zgrada na svetu je u Dubaiju, najobimnija rafinerija nafte u Indiji, a najveća kompanija na berzi u Kini, nabrajao je pre izvesnog vremena Farid Zakarija znake slabljenja američke imperije i dolaska novog, postameričkog međunarodnog poretka.\nDanas bi u prilog tezi o kraju unipolarnog sveta moglo da se doda i to da se, protivno željama SAD, proruski pobunjenici nalaze na istoku Ukrajine, džihadisti u Iraku a Bašar el Asad na vlasti u Damasku.\nOd pada gvozdene zavese i poraza komunizma i SSSR-a u hladnom ratu Amerika je jedina svetska sila. Neometana rivalima koji bi izazvali njeno uređivanje sveta, borila se u Persijskom zalivu, uključila u sukob u BiH, bombardovala Srbiju i započela ratove protiv Avganistana i Iraka.\nSvet u poslednjih 25 godina je američki svet u kojem SAD ne moraju da se obaziru na to šta će reći drugi.\nIpak, poslednjih godina rast ekonomije Indije, Kine, Rusije i Brazila i političkih ambicija Moskve i Pekinga izgleda da su počeli da krune moć Amerike, koja ostaje najveća politička, ekonomska i posebno vojna sila, ali koja nalazi da joj je sve teže da igra ulogu svetskog policajca.\nU posthladnoratovskom međunarodnom poretku SAD su diktirale pravila igre putem institucija i organizacija kao što su Međunarodni monetarni fond (MMF), Svetska banka, Svetska trgovinska organizacija (STO), NATO i G8.\nDruge zemlje uglavnom su želele da postanu deo tog sistema, prihvatajući američku premoć i pobedu američkih vrednosti, kao što su slobodno tržište i demokratija.\nPosle pada komunizma nestale su ideološke razmirice između Rusije i SAD, ali, kao što sada vidimo, nije iščezlo rivalstvo koje nema nikakve veze s kapitalizmom, demokratijom i komunizmom, već s geostrateškim nadmudrivanjem za što veće interesne sfere i dominaciju.\nFrensis Fukujama je pretpostavljao da je posle pada Berlinskog zida i poraza SSSR i njegove komunističke ideologije došao „kraj istorije”, odnosno poslednji stupanj razvoja društava, u kojem gotovo sve tačke na planeti prihvataju demokratiju, slobodno tržište, kapitalizam i ljudska prava. Fridmanova teza o liberalnom svetu bez ratova, koji su sada nemogući jer je svet povezan slobodnim protokom ljudi, robe i kapitala, dugo je s Fukujaminim predviđanjima usmeravala mislioce i političare.\nMoskva, ojačana prihodima od nafte i gasa i ekonomskim vezama s Evropom, za SAD je ponovo postala problem kad je prošle godine, uz pomoć tadašnjeg proruskog ukrajinskog predsednika Viktora Janukoviča, rešila da odvoji Kijev od EU i još jače ga priveže za Rusiju. SAD i EU podržale su smenu Janukoviča i dolazak nove prozapadne vlade koja je obećala Ukrajinu u EU i NATO.\nRusija je podrškom pobunjenicima i aneksijom Krima želela da poruči NATO-u da ne može da se useli u njeno dvorište i sasvim je opkoli. Upravo je to najveći izazov za SAD i Severnoatlantski savez, koji dosad nije morao da brine kada se širio na bivše sovjetske republike i članice nekadašnjeg istočnog bloka, iako se i tada opasno približavao granicama Rusije.\nOsim toga, Moskva je uspela da održi svog saveznika Bašara el Asada na mestu predsednika Sirije i spreči gotovo spremnu američku vojnu akciju protiv njega. Veruje se da je Moskva sprečila i napad Zapada na njoj blizak Iran, zalažući se za međunarodne pregovore s Teheranom o smanjivanju njegovog nuklearnog programa.\nŠiitska teokratija veoma je uticajna u Iraku, zemlji gde su do 2011. Amerikanci imali svoje trupe i gde su se delimično vratili ovog leta da pomognu centralnoj vladi u borbi protiv sunitskih džihadista. Da bi pobedili ove borce koji prete da razbiju Irak, Amerikanci će možda morati da se udruže sa svojim arhineprijateljem Asadom.\nS druge strane, jasno je da Kina, koja će, prema proračunima MMF-a, za pet godina od SAD preuzeti prvo mesto na listi najsnažnijih ekonomija, neće da bude ono što je bio Japan posle Drugog svetskog rata, odnosno da neće hteti da prihvati potčinjenost SAD u zamenu za vojnu zaštitu i pristup američkom tržištu.\nOne bi mogle da čine novi blok, protivtežu EU i SAD. Posle zapadnih sankcija Moskvi, Rusija je s ovim zemljama dogovorila osnivanje posebne razvojne banke, koja bi umanjila uticaj zapadne Svetske banke i MMF-a. S latinoameričkim zemljama je ugovorila povećanu trgovinsku razmenu, a s Pekingom energetski sporazum vredan 400 milijardi dolara u narednih 30 godina.\nZbog toga se danas govori o multipolarnom svetu, gde će SAD, Kina, Indija, Brazil, Rusija, EU i još neke zemlje voditi glavnu reč. Pri tom treba imati u vidu da je Amerika i dalje najjača sila, posebno vojno, da SAD i njeni saveznici troše 75 odsto svetskog budžeta za vojsku i da je Vašington u vojnom savezu sa 60 država.\nRusija i dalje ima velikih ekonomskih problema, Indija se bori sa siromaštvom, a Kina ne poštuje ljudska prava i ne pokazuje težnju da se demokratizuje. To, međutim, ne umanjuje značaj tvrdnji da će 21. vek biti vek Kine, Azije i Pacifika.\nAko će taj region ekonomski rasti, onda će sile, pre svega SAD i Kina, želeti da se nametnu i uzmu najveći deo kolača. Upravo bi Azija mogla da postane najopasnija tačka na planeti jer će tamo Kina probati da ospori višedecenijsku američku dominaciju, što isuviše podseća na Evropu pred izbijanje dva svetska rata. Evropa godinama unazad izlazi iz fokusa Amerike, koja se usmerava na regiju Tihog okeana, ali je kriza u Ukrajini ponovo skrenula pažnju SAD na hladnoratovske prijatelje i neprijatelje.\nStiven Koen, profesor ruske istorije na Univerzitetu Njujork, smatra da je ovo najopasniji trenutak od pada gvozdene zavese i da se suočavamo s najvećim izgledima za rat u poslednjih dvadeset i pet godina. U tom svetlu na velika vrata vraćaju se realisti, poput Henrija Kisindžera ili Džona Meršajmera, koji upozoravaju da podela interesnih sfera nije relikt prošlosti već realnost o kojoj treba voditi računa ako Zapad baca oko na Ukrajinu ili Rusija, na primer, na Kanadu.\nAmerikanciAsadAvganistanbankeBerlinBIHcentara moćideo kolačagodinaImperijeinstitucijakapitalizamljudska pravameđunarodni monetarni fondMMFnajviša zgradastanovništvo


Yugopapir: Snima se novogodišnji program '75: Smeh uz Miju, Čkalju i Gutu, pevaju Bisera, Zdravko, Zlatko...\nSnima se novogodišnji program '75: Smeh uz Miju, Čkalju i Gutu, pevaju Bisera, Zdravko, Zlatko...\nNovogodišnja noć je noć iznenađenja. Najverovatnije je da će nas televizija iznenaditi nekim "kecom" iz rukava, koji se zbog interesantnosti ne pominje\nTo je za sada samo ideja, i, verovatno se do poslednjeg časa neće znati koje će to emisije biti.\nBlok u kome će nastupiti Mija Aleksić, Lola Novaković i Olivera Marković pridružiće se zagrejavanju raspoloženja.\nHumoristički tekst Novaka Novaka režirao je Aca Đorđević.\nFilm "Francuska veza" reditelja Vilijama Fridkina predviđen je za one "najupornije" i najveselije, kao mali predah. Jer novogodišnja noć ne traje samo jednu noć ...\nLabels: Film, Jugoslavija, Muzika, Nova godina, Reportaža, Sedamdesete


NOVI SASTAV VLADE SRPSKE Poznata imena budućih ministara | Banjaluka.net\nNOVI SASTAV VLADE SRPSKE Poznata imena budućih ministara\nNarodna skupština Republike Srpske na današnjoj posebnoj sjednici bira novu vladu Republike Srpske. Mandatar Radovan Višković izložio je ekspoze i predložio sastav svog kabineta.\nTako je ministarka finansija Zora Vidović, ministarka za građevinarstvo i ekologiju Srebrenka Golić, ministar privrede Vjekoslav Petričević.\nMinistar energetike i rudarstva biće Petar Đokić, poljoprivrede Boris Pašalić, saobraćaja i veza Neđo Trninić, ministar za evropske integracije i regionalnu saradnju Zlatan Klokić, ministar trgovine i turizma Dragica Kovač.\nSonja Davidović je ministarka porodice omladine i sporta, pravde Anton Kasipović, Ministarstva unutrašnjih poslova Dragan Lukač, rada i boračko invalidske zaštite Duško Milunović, ministar novog ministarstva nauke je Srđan Rajčević, kulture i prosvjete Natalija Trivić, ministar zdravlja i socijalne zaštite Alen Šeranić, a ministar uprave i lokalne samouprave Republike Srpske Lejla Rešić.\nPovećanje konkrentnosti i produktivnosti\nAkcenat nove Vlade Republike Srpske u naredne četiri godine biće otklanjanje niskog nivoa konkurentnosti i produktivnosti u privredi, potom fiskalno preizdašan zdravstveni sektor, koji akumulira neizmirene obaveze, neefikasan javni sektor, neusklađenost obrazovanja i tržišta rada, sa izraženom strukturom nezaposlenosti, te neodrživa demografska slika RS.\nKazao je ovo pred poslanicima Narodne skupštine RS, mandatar Radovan Višković, iznoseći program rada Vlade RS u naredne četiri godine.\n– Ključne reformske oblasti koje će biti u fokusu nove Vlade RS odnose se na povećanje konkurentnosti i produktivnosti privrede RS s ciljem povećanja plata, održiv zdravstveni sistem, efikasan ukupan javni sektor, obrazovni sistem i tržište rada prilagođeni potrebama privrede, poboljšanje demografske pozicije RS, istraživanje, razvoj, inovacije i digitalna ekonomija, te evropske integracije, regionalna i međunarodna saradnja – stoji u ekspozeu, koji je Višković pročitao pred poslanicima NS RS.\nDodaje se da će prioritet buduće Vlade RS biti i zaštita ljudskih prava i bezbjednost građana Srpske.\nTakođe, fokus će biti stavljen i na mlade, te penzionere, invalide i boračke kategorije.\nNeophodna reforma zdravstva\nVišković se u svom ekspozeu posebno osvrnuo na probleme u zdravstvenom sistemu RS, navodeći da je on trenutno fiskalno preizdašan i nereformisan.\nDefinisanjem jasne odgovornosti svih aktera zdravstvenog sistema, buduća Vlada RS će prvenstveno izvršiti povezivanje svake zdravstvene ustanove sa njenim osnivačem, insistirajući da osnivač i upravljač ustanovom preuzme punu odgovornost za njeno upravljanje.\n– Kako bi se stvorili uslovi za uvođenjem zdravstvenih ustanova i Fonda zdravstvenog osiguranja u trezorski sistem poslovanja, te na taj način povećala fiskalna odgovornost, potrebno je prije toga definisati i dosljedno sprovesti mjere koje će „zaustaviti krvarenje“ zdravstvenog sistema, odnosno dodatno stvaranje neizmirenih obaveza – naveo je Višković.\nOn je dodao da će Vlada RS obaviti inventuru svih obaveza zdravstvenog sistema, nakon čega će definisati model i sprovesti mjere za izmirenje neizmirenih obaveza u zdravstvenom sistemu.\nPosebna pažnja Vlade RS, kako navodi Višković, biće posvećena efikasnosti ukupnog javnog sektora.\nIzmjena strukture budžetske potrošnje i stvaranje fiskalnog prostora za povećanje javnih investicija biće realizovano provođenjem niza mjera koje će imati za posljedicu smanjenje učešća potrošnje na plate, privredniju i efikasniju raspodjelu podsticaja i ukupnih socijalnih davanja, te novu politiku obezbjeđenja potrebnog finansiranja.\nVišković obećava i uspostavljanje Registra podsticaja, koji će obuhvatiti podsticaje na svim nivoima vlasti u RS, te Registar socijalnih davanja, kako bi se izvršila pravednija raspodjela i bolje „ciljanje“ svih budžetskih davanja.\nVišković je naveo da će posebna pažnja Vlade RS u narednom periodu biti usmjerena na reformu javnih preduzeća, koju će podijeliti u tri segmenta.\nDemografska obnova – nacionalni cilj\nNajavio je i objedinjavanje nadzora finansijskog sistema kroz objedinjavanje Agencije za bankarstvo RS, Agencije za osiguranje RS, te Komisije za hartije od vrijednosti RS, a sve s ciljem uspostavljanja efikasnijeg i efektivnijeg nadzornog tijela.\nRadiće se i na izradi Registra boračkih kategorija, a ponovo će biti pokrenut i Program stambenog zbrinjavanja porodica poginulih boraca i ratnih vojnih invalida od prve do četvrte kategorije u RS.\nVišković je istakao da će nova Vlada RS analizirati prenešene nadležnosti sa RS na BiH, te će se raditi na vraćanju svih nadležnosti koje su naknadno oduzete od RS.\n– Posebna pažnja biće posvećena sređivanju evidencija Zavoda za zapošljavanje RS, na način da lica koja aktivno traže posao budu odvojena od onih koji su na evidenciji Zavoda radi ostvarivanja drugih prava, a ostvarivanje prava na besplatno zdravstveno osiguranje prenijeti na Fond zdravstvenog osiguranja – najavio je Višković.\nOsvrćući se na odlazak građana iz RS, te nisku stopu nataliteta, Višković je kazao da će pažnja nove Vlade RS biti usmjerena na mlade, te mjere podrške roditeljstvu.\n– Demografska obnova RS je naš osnovni nacionalni i politički cilj – istakao je Višković.\nModernizacija administrativnog aparata, te istraživanje, razvoj, inovacija i digitalna ekonomija, samo su neke od mjera koje Višković planira da uvede u narednom periodu.\n– Moramo osmisliti i realizovati kompletan novi razvojni pravac baziran na digitalnoj ekonomiji, u kojem će naši ljudi izvoziti ono čega nam sigurno ne manjka, a to su ideje, inovacije, softver, i sve ono što ćemo objediniti pod nazivom „e-Srpska“, odnosno četverogodišnji investicioni program koji će RS podsticati i strateški podržavati razvoj elektronskog poslovanja – istakao je Višković.\nInformaciona bezbjednost, e-uprava, tržište kripto kapitala, samo su neki od segmenata razvoja informacionog društva koja će biti u funkciji ekonomskog razvoja RS.\nVišković se dotakao i nedostatka kvalitetnog, visokoobrazovnog kadra, iz oblasti informacionih tehnologija u RS, navodeći da će se kroz studentske stipendije i bolji studentski standard, iskazati posvećenost Vlade RS u usmjeravanju mladih za studiranje u oblasti informacionih tehnologija.\nGovoreći o spoljnoj politici, Višković je kazao da će Brisel u novoj Vladi RS imati pouzdanog partnera na putu evropskih integracija, ali uz uslov punog poštovanja njenog ustavnog položaja i nadležnosti.\nU fokusu i kultura i sport\nU fokusu nove Vlade RS naćiće se i dijaspora, razvojni projekti sa Srbijom, te nastavak dosadašnje saradnje sa Ruskom Federacijom i Narodnom Republikom Kinom. Višković je istakao da je opredjeljenje RS evropski put, te razvijanje dobrosusjedskih odnosa sa zemljama u regionu.\n– Mi, takođe, želimo što bolje odnose sa Amerikom. Institucije RS u potpunosti podržavaju politiku američkog predsjednika Donalda Trampa o nemiješanju u unutrašnje stvari drugih država – naveo je Višković.\nOn se u svom ekspozeu dotakao i razvoja sporta i kulture, navodeći da će to biti, takođe, u fokusu nove Vlade RS.\nVišković je ponovio da će nova Vlada RS insistirati na odlasku visokog predstavnika iz BiH i stranih sudija iz Ustavnog suda BiH, kao i na reformi pravosuđa na nivou BiH. On se dotakao i Instituta za nestala lica BiH, navodeći da su organi RS potpuno nezadovoljni radom te institucije.\nVišković je na kraju svog ekspozea ističe da će pažnja Vlade RS biti usmjerena i na one oblasti koje danas nisu pomenute, kao što je to činila i prethodna Vlada.\nPDP sa tablama na stolovima\nPoslanici PDP na poslaničke klupe postavili su tablu sa “tri zahtjeva od kojih PDP neće odustati”.\nTo su novi izborni zakon BiH, istina i pravda za sve i nepristrasan rad Javnog servisa Srpske – RTRS-a.\n(RTRS, Srpska Info, foto: S. Pašalić)\nOznake: Alen Šeranić, Dragan Lukač, Natalija Trivić, Radovan Višković, Srđan Rajčević, Zora Vidović\nPANDUREVIĆ: Mandat srpskog člana Predsjedništva BiH obilježili samo porazi\nStranka “Naša priča Republika Srpska” dostavila CIK-u kandidatske liste\nKOMŠIĆ: Za Izetbegovićev put u Brisel važi povik Mladena Delića – ne sam, Bakire, ne sam\nCVIJANOVIĆ: Cilj SNSD-a jaka Srpska i očuvanje njenih nadležnosti\nMILANOVIĆ: Vrijeme je da se Amerikanci maknu iz BiH\nDODIK: U ovoj trci koju trčimo jedino je važna Republika Srpska\nSIJARTO: Sramota Brisela što BiH nisu obezbijedili status kandidata (VIDEO)\nIZETBEGOVIĆ POPUSTIO: Ipak ide u Brisel na sastanak sa Varheljijem, Čovićem i Dodikom


Administration - Konfigurisanje virtuelnih pozadina za korisnike Webex aplikacija\nKonfigurisanje virtuelnih pozadina za korisnike Webex aplikacija\nKao administrator, možete da koristite kontrolno čvorište da biste konfigurisali opcije koje korisnici imaju za primenu virtuelnih pozadina na njihove sastanke i pozive u aplikaciji. Korisnicima možete dozvoliti da koriste unapred određene pozadine ili sopstvene prilagođene pozadine.\nKorisnici vide opcije virtuelne pozadine u aplikaciji za pozive i sastanke, u zavisnosti od postavki koje odaberete.\nDa biste omogućili virtuelne pozadine na Webex lokacijama (putem administracije lokacije ili upravljano u kontrolnomčvorištu ), koristite proceduru u opciji Omogućavanje virtuelnih pozadina za Webex sastanke, događaje i obuku .\nPodržani formati datoteka za prilagođene pozadine su: *.jpg, *.jpe, *.jpeg, i *.png.\nNe postoje određeni zahtevi veličine datoteke za prilagođene pozadine, ali preporučujemo korisnicima da za najbolji doživljaj odaberu datoteke sa najmanje 1280 x 720 piksela.\nIz prikaza klijenta u https://admin.webex.comprogramu idite na stavku "Postavke > organizacije", a zatim se pomerite do stavke Virtuelne pozadine .\nKonfigurišite sledeće postavke:\nOmogućite virtuelne pozadine – Preklopite ovu postavku da biste korisnicima omogućili pristup virtuelnim pozadinama zaliha koje mogu da koriste za pozive i sastanke. Ova postavka je podrazumevano uključena.\nDozvolite svim korisnicima da koriste sopstvene slike u pozadini – Proverite ovu postavku da biste omogućili korisnicima da odaberu do tri sopstvene slike koje će koristiti kao prilagođene virtuelne pozadine tokom poziva ili sastanaka. Ova postavka je podrazumevano proverena i nije dostupna ukoliko nije omogućena postavka virtuelnih pozadina.\nOmogućavanje virtuelnih pozadina za Cisco Webex sastanke, događaje i obuku


DF upozorava: Glad i nemaština na pragu Crne Gore, svim građanima obezbijediti novčanu pomoć! – Borba\nDa ovakva politika Vlade i NKT ne daje dobre rezultate pokazuje situacija u kojoj se, naprimjer, nalaze penzioneri, preduzetnici, ljudi na birou, invalidi… Moramo svi biti surovo realni, i postaviti osnovno pitanje – od čega će da žive oni koji sada NEMAJU NIKAKVE PRIHODE?\nDF upozorava Vladu i NKT da preduzmu odgovornije poteze kojima bi se sanirala teška kriza u kojoj se nalazimo, a koja prijeti da eskalira.\nDnevno imamo veliki broj poziva, konkretnih predloga i zahtjeva naših građana, koji hvale pojedine poteze NKT, kao u slučaju podjele pomoći u Tuzima, ali, nažalost, mnogo je više kritika i nezadovoljstva. S pravom pitaju zašto nema konkretne pomoći u robi i novcu, zašto se odbija ponuđena pomoć, zašto nema testova, zaštitne opreme….\nNaša poruka je da se mora raditi brzo, jer glad i nemaština kucaju na većinu vrata u Crnoj Gori!


Brojni problemi za easyJet - Aviatica\nBrojni problemi za easyJet\nTrećina zaposlenih easyJet-a će ostati bez posla, finansijski direktor podneo ostavku, kineski hakeri ukrali podatke putnika, a konkurencija uzima tržište.\nDatum / Date: 03.06.2020.\nBritansku avio-kompaniju easyJet i jednu od tri najveće evropske low-cost kompanije potresaju brojni i ozbiljni problemi.\nZbog krize izazvane koronavirusom, easyJet je najavio smanjenje flote i otpuštanje i do 30 posto radnika što bi značilo da bi čak 4.500 radnika od ukupno 15.000 moglo da ostane bez posla. To je bio razlog da finansijski direktor, Andrew Findlay, jedan od ključnih osoba u menadžmentu najavi svoju ostavku. On će na tom mestu ostati do maja naredne godine, a odluku je doneo upravo zbog planiranog otpuštanja radnika.\nPad na londonskoj berzi\nZbog pada vrednosti akcija easyJet-a na londonskoj berzi, ova je kompanija ispala sa prestižne FTE100 berzanske liste sto najvećih kompanija prema tržišnoj vrednosti akcija. Za samo tri meseca, od 21. februara do kraja maja, vrednost akcija easyJet-a je prepolovljena.\nU isto vreme kompanija se suočava sa veoma visokom kaznom zbog hakerskog napada u kome su pokradeni podaci od devet miliona putnika easyJet-a. Istraga o ovom veoma sofisticiranom i masovnom hakerskom napadu je u toku, a kancelarija britanskog poverenstva za informacije od javnog značaja i zaštitu podataka o ličnosti (UK’s Information Commisioner Office) saopštava da bi se easyJet mogao suočiti sa maksimalnom kaznom od 20 miliona evra s obzirom na veličinu napada.\nNapad se dogodio u januaru, ali su informacije o njemu do javnosti stigle tek nedavno, što je i sam easyJet potvrdio. Saopšteno je da su „kineski hakeri“, ukrali lične podatke od devet miliona putnika easyJet-a kaoi da su ukradeni detalji o kreditnim karticama preko 2.200 putnika.\nKasni obnova saobraćaja\neasyJet je najavio obnovu redovnog avio-saobraćaja od 1. jula što je znatno kasnije od konkurencije. Wizz Air, na primer, sve vreme krize obavlja saobraćaj u znatno smanjenom obimu. Već od sredine maja krenulo je povećanje broja letova, a od 1. juna gotovo sve linije su ponovo u funkciji ali sa smanjenim kapacitetom. Dok easyJet počne sa letovima, Wizz Air će već biti u značajnoj prednosti u pogledu procenta obnovljenih letova, ali i u osvajanju novih tržišta. Ova je kompanija nedavno najavila osnivanje čak četiri nove baze i planira pokretanje neverovatnih 55 novih linija unutar evro-mediteranskog saobraćaja, što će biti značajan udar na tržište easyJet-a.\nPrema planu britanskog low-cost prevoznika, tokom jula i avgusta biće obnovljeno 75 posto svih letova prema redu letenja pre korona krize, ali će angažovani kapacitet biti tek na 30 posto od redovnog, s obzirom da će značajno biti smanjen broj letova na svim linijama.


Beogradski maraton u subotu, 16. aprila: Ovu su izmene u gradskom saobraćaju\nBeogradski maraton u subotu, 16. aprila: Ovo su izmene u gradskom saobraćaju\nOd 10 do 16 sati predviđeno je zatvaranje trase maratona: Bulevar kralja Aleksandra, Branka Krsmanovića, Cara Nikolaja II, Makenzijeva, Trg Slavija, Nemanjina, Balkanska, Gavrila Principa, Pop Lukina\nVesti 14.04.2016. - 15:54h Autor: Tanjug\nBeogradski maraton startovaće u subotu u 10.00 sati, a ulice kojima će se kretati takmičari biće zatvorene od 10 do 16 sati, dok će kompletan javni gradski prevoz biti normalizovan tek oko 18 sati.\nMaratonci će se zatim kretati preko Brankovog mosta, Bulevarom Mihajla Pupina, Bulevarom Nikole Tesle, Karađorđev trg, 22. oktobra, Vrtlarskom,Tošin bunar, Zemunska, Vojvođanska, Nehruova, Jurija Gagarina.\nZatim, Milentija Popovića, Brankov most, Kraljice Natalije, Aleksandra Dubčeka, Bulevar Mihajla Pupina, Bulevar umetnosti, Bulevar Zorana Đinđića, Milutina Milankovića, kao i svi prilaza trasi, uključujući i delove trase koji su ranije zatvoreni iz organizacionih razloga.\nZatvaranje za saobraćaj obavljaće se u skladu sa dinamikom prolaska takmičara, navedeno je na sajtu Gradske uprave.\nOd 6 do 16 sati na snazi je zabrana motornog saobraćaja i uklanjanje svih vozila koja nisu u funkciji održavanja maratona u Ulici kraljice Natalije, a od 10 do 16 sati zatvaranje za motorni saobraćaj rampe 6 i 4 na Mostu na Adi.\nMesečna vremenska prognoza: Do kraja aprila temperatura ne preko 20 stepeni!\nJavno preduzeće Parking servis apelovalo je danas na građane, firme i organizacije da zbog 29. Beogradskog maratona uklone vozila sa trase kojom će se maraton u subotu održavati. Vlasnici vozila, koja su parkirana na trasi maratona, trebalo bi da ih pomere najkasnije u petak, 15. aprila, do 22.00 sata, navodi se u saopštenju Parking servisa.\nU protivnom, ova vozila biće izmeštena „paukom" na prvo slobodno parking mesto van trase maratona, bez naknade, radi pripreme staze i bezbednosti svih učesnika manifestacije.\nTo preduzeće navodi da će uoči maratona radnici „Parking servis" provesti na ulicama, kako bi s trase uklonili automobile i do jutra omogućili svim učesnicima maratona nesmetano odvijanje trke glavnim gradom. Sve informacije o premeštenim vozilima, vozači mogu da dobiju u Korisničkom servisu "Parking servisa" na broj telefona 011/30-35-400.\nPijaca "Otvoreni tržni centar"-Buvljak, neće raditi u subotu, 16. aprila, obzirom da trasa maratona prolazi pored navedene pijace, dok će u ponedeljak, 18. aprila pijaca raditi od 8 do 16 sati.\nBeogradski maratonizmene u gradskom saobraćajuzatvorene ulicetrasa maratona


Početna - Rail4V4+V\nza održivi razvoj turizma\nRail4V4 + V ističe turistički potencijal železnice, posebno kroz njenu istoriju i nasleđe, podsećajući na ulogu koju je imala u stvaranju srednjoevropskog kolektivnog identiteta.\nInteraktivna mapa pruža novi pogled na lokalitete železničke baštine u Višegradskom regionu + Vojvodini.\nKrenite na virtuelno putovanje vozom! Upoznajte istoriju i sadašnjost odabranih železničkih lokacija, kroz opise, foto galerije, informacije o aktivnostima koje se tamo danas dešavaju…\n12/05/2022\tNema komentara\nŽeleznička baština za održivi razvoj turizma\nRail4V4+V ima za cilj da istakne turistički potencijal železnice, posebno kroz njenu istoriju i nasleđe, podsećajući na ulogu koju je železnica imala u stvaranju srednjoevropskog kolektivnog identiteta. U skladu sa ciljem Evropske godine železnice i strateškim prioritetima Višegradske grupe u 2021. godini, glavni cilj predloženog projekta je podizanje svesti o ulozi železnice za razvoj održivog turizma V4, kroz jedinstveno brendiranje i prezentaciju železnice. nasleđa, in situ i na digitalnoj platformi.\nU skladu sa ciljem Evropske godine železnice da podstakne i podrži napore Unije u promovisanju železnice sa različitih gledišta, glavni cilj projekta je podizanje svesti o vrednosti i značaju železničkog nasleđa u diversifikaciji turističke ponude u regionu V4 + Vojvodina. Projekat ima za cilj da identifikuje i promoviše železničko nasleđe za održivi razvoj turizma.


Današnjom konferencijom za medije održanom u Medija u centru, Autonomni ženski centar i Mreža Žene protiv nasilja zvanično su započeli prikupljanje potpisa podrške peticiji za proglašenje 18. maja - Danom sećanja na ubijene žene žrtve nasilja. Ovaj datum je izabran jer je 2015. godine, u roku od 72 sata, 16, 17. i 18. maja, ubijeno sedam žena u porodično-partnerskom kontekstu. Prve potpise podrške dale su članice i članovi porodica žena žrtvi femicida, a tokom same konferencije prikupljeno je više od 80 potpisa.\n2016. Sistem mora da bude efikasan i odgovoran i ne sme da zavisi od jednog čoveka\nAutonomni ženski centar ne veruje da se sistemska rešenja za složen problem kakvo je nasilje prema ženama i nasilje u porodici donose za dva dana. Ipak, odlučile smo da, zbog svih žena koje su svakodnevno izložene nasilju, učestvujemo na sastanku sa ministrima i premijerom tehničke Vlade i da iznesemo svoje stavove o načinima unapređenja propisa i profesionalne prakse.\nU nastavku pročitajte celokupno saopštenje za javnost Autonomnog ženskog centra nakon današnjeg sastanka sa ministrima i premijerom tehničke Vlade.\n2016. VLADAVINA PRAVA I ANTIDISKRIMINACIJA: Razgovor sa predstavnicama Ženske parlamentarne mreže\n2016. Komentari na nacrt Građanskog zakonika\nAutonomni ženski centar je dostavio komentare radnoj grupi za izradu Građanskog zakonika u kojima smo istakle neslaganje sa konceptom izrade jedinstvenog Građanskog zakonika koji bi u sebi sadržavao odredbe iz drugih oblasti, poput obligacionog i naslednog prava.\nU okviru opštih komentara posebno je naglašen problem sa uključivanjem Porodičnog zakona u Građanski zakonik.\n2016. Izveštaj iz senke na državni izveštaj Komitetu za prava deteta\nAutonomni ženski centar je pripremio Izveštaj iz senke na državni izveštaj Komitetu za prava deteta (NON) Protection of children in Serbia.\n2016. AŽC uputio komentare CEDAW Komitetu povodom „Follow up“ Izveštaja Republike Srbije\nNakon Zaključnih komentara na drugi i treći periodični izveštaj u kojima je CEDAW Komitet prepoznao mesta posebne zabrinutosti, Republika Srbija je dostavila svoj odgovor na ove tačke. Autonomni ženski centar je tim povodom CEDAW Komitetu uputio svoje viđenje.\n2016. Definisanje standardnih operativnih procedura (SOP) za postupanje u slučajevima rodno zasnovanog nasilja tokom kriznih situacija\nPredstavnice Autonomnog ženskog centra učestvovale su 24.6.2016. na stručnom skupu za definisanje standardnih operativnih procedura (SOP) za postupanje u slučajevima rodno zasnovanog nasilja tokom kriznih situacija. Sastanak je organizovao Populacioni fond Ujedinjenih nacija(UNFPA), koji je i sačinio prvi nacrt Nacionalnih standardnih operativnih procedura za prevenciju i odgovor na rodno zasnovano nasilje u kriznim situacijama, u saradnji sa Republičkim zavodom sa socijalnu zaštitu.\n2016. ŽENE, MIR I BEZBEDNOST: Dostavljeni komentari na predlog novog akcionog plana za Rezoluciju 1325\nAutonomni ženski centar je dostavio komentare na predlog novog Nacionalnog akcionog plana (NAP) za primenu Rezolucije Saveta bezbednosti 1325 – Žene, mir i bezbednost.